open-index/open-wikipedia-markdown huggingface dataset:
കമലാംബികേ

മുത്തുസ്വാമി ദീക്ഷിതർ തോടിരാഗത്തിൽ ചിട്ടപ്പെടുത്തിയ ഒരു കൃതിയാണ് **കമലാംബികേ**. കമലാംബാ നവാവരണ കൃതികളിൽ ആദ്യത്തെ കൃതിയായ ധ്യാനകൃതിയാണ് ഇത്.

## വരികൾ
### പല്ലവി
കമലാംബികേ ആശ്രിതകൽപലതികേ ചണ്ഡികേ
കമനീയാരുണാംശുകേ കരവിധൃതശുകേ 

### അനുപല്ലവി
കമലാസനാദി പൂജിത കമലപദേ ബഹുവരദേ
കമലാലയ തീർത്ഥവൈഭവേ ശിവേ കരുണാർണവേ

### ചരണം
സകലലോക നായികേ സംഗീതരസികേ
സുകവിത്വപ്രദായികേ സുന്ദരി ഗതമായികേ
വികളേബര മുക്തിദാന നിപുണേ അഘഹരണേ
വിയദാദി ഭൂതകിരണേ വിനോദചരണേ അരുണേ

#### മധ്യമകാല സാഹിത്യം
സകലേ ഗുരുഗുഹകരണേ സദാശിവാന്തഃകരണേ
അകചടതപാദിവർണേ അഖണ്ഡൈക രസപൂർണേ

## അർത്ഥം

## അവലംബം

## പുറത്തേക്കുള്ള കണ്ണികൾ
* സീതാ രാജനും ശിക്ഷ്യരും ചേർന്നുള്ള കമലാംബാ നവാവരണകൃതികളുടെ ആലാപനം

വർഗ്ഗം:മുത്തുസ്വാമി ദീക്ഷിതർ ചിട്ടപ്പെടുത്തിയ കൃതികൾ
വർഗ്ഗം:തോടി രാഗത്തിൽ ചിട്ടപ്പെടുത്തിയ കൃതികൾ
വർഗ്ഗം:കമലാംബാ നവാവരണ കൃതികൾ
കമലാംബാ സംരക്ഷതുമാം

മുത്തുസ്വാമി ദീക്ഷിതർ ആനന്ദഭൈരവിരാഗത്തിൽ ചിട്ടപ്പെടുത്തിയ ഒരു കൃതിയാണ് **കമലാംബ സംരക്ഷതു മാം**. കമലാംബാ നവാവരണ കൃതികളിൽ ആദ്യത്തെ ആവരണകൃതിയാണ് ഇത്.

## വരികൾ
### പല്ലവി
കമലാംബാ സംരക്ഷതുമാം ഹൃദ്
കമലാനഗരനിവാസിനീ 

### അനുപല്ലവി
സുമനസാരാധിതാബ്ജ മുഖീ സുന്ദര മനഃപ്രിയകര സഖീ
കമലജാനന്ദ ബോധ സുഖീ കാന്താതാര പഞ്ജര ശുകീ

### ചരണം
ത്രിപുരാദി ചക്രേശ്വരീ അണിമാദി സിദ്ധീശ്വരീ നിത്യ കാമേശ്വരീ
ക്ഷിതിപുര ത്രൈലോക്യമോഹന ചക്രവർത്തിനീ പ്രകട യോഗിനീ
സുരരിപു മഹിഷാസുരാദി മർദ്ദിനീ നിഗമപുരാണാദി സംവേദിനീ

#### മധ്യമകാല സാഹിത്യം
ത്രിപുരേശീ ഗുരുഗുഹ ജനനീ ത്രിപുരഭഞ്ജനരഞ്ജനീ
മധുരിപുസഹോദരീ തലോദരീ ത്രിപുരസുന്ദരീ മഹേശ്വരീ
## അർത്ഥം

## അവലംബം

## പുറത്തേക്കുള്ള കണ്ണികൾ
* സീതാ രാജനും ശിക്ഷ്യരും ചേർന്നുള്ള കമലാംബാ നവാവരണകൃതികളുടെ ആലാപനം
വർഗ്ഗം:മുത്തുസ്വാമി ദീക്ഷിതർ ചിട്ടപ്പെടുത്തിയ കൃതികൾ
വർഗ്ഗം:കമലാംബാ നവാവരണ കൃതികൾ
സൈറ്റോസിൻ

അഡെനൈൻ, ഗുവാനൈൻ, തൈമിൻ (ആർ‌എൻ‌എയിലെ യുറാസിൽ ) എന്നിവയ്ക്കൊപ്പം ഡി‌എൻ‌എ, ആർ‌എൻ‌എ എന്നിവയിൽ കാണപ്പെടുന്ന നാല് പ്രധാന ഘടകങ്ങളിൽ ഒന്നാണ് **സൈറ്റോസിൻ**    ) . ഇത് ഒരു പിരിമിഡിൻ ഡെറിവേറ്റീവ് ആണ്.  പിരിമിഡിനിൻറെ   ഹെറ്ററോസൈക്ലിക് ആരോമാറ്റിക് വലയത്തിലേക്ക്    ഒരു അമിൻ ഗ്രൂപ്പും  ഒരു കീറ്റോ ഗ്രൂപ്പും ഘടിപ്പിച്ചിരിക്കുന്നു.  ഡി‌എൻ‌എയുടെ വാട്സൺ-ക്രിക്ക്  മാതൃകയിൽ,  ഗുവാനൈനുമായി മൂന്ന് ഹൈഡ്രജൻ ബോണ്ടുകൾ രൂപം കൊള്ളുന്നുണ്ട്. 
## ചരിത്രം
1894 ൽ ആൽബ്രെക്റ്റ് കോസലും ആൽബർട്ട് ന്യൂമാനും ചേർന്ന് കാളയുടെ തൈമസ് ഗ്രന്ഥി കലകളെ ജലവിശ്ലേഷണം ചെയ്ത്   സൈറ്റോസിൻ  വേർതിരിച്ചെടുത്തു.   1903-ൽ  രാസഘടന നിർദ്ദേശിക്കപ്പെടുകയും അതേ വർഷം തന്നെ ലബോറട്ടറിയിൽ സമന്വയിപ്പിച്ച്  സ്ഥിരീകരിക്കുകയും ചെയ്തു.

1998 ൽ ക്വാണ്ടം ഇൻഫർമേഷൻ പ്രോസസ്സിംഗിന്റെ ആദ്യകാല പ്രകടനത്തിൽ, ഓക്സ്ഫോർഡ് യൂണിവേഴ്സിറ്റി ഗവേഷകർ ഡോയിഷ്-ജോസ അൽഗോരിതം, രണ്ട് ക്വിറ്റ് ന്യൂക്ലിയർ മാഗ്നെറ്റിക് റെസൊണൻസ് ക്വാണ്ടം കമ്പ്യൂട്ടറിൽ (എൻ‌എം‌ആർ‌ക്യുസി) നടപ്പിലാക്കിയപ്പോൾ സൈറ്റോസിൻ ഉപയോഗിച്ചിരുന്നു. 

ബഹിരാകാശസമാനമായ ലബോറട്ടറി സാഹചര്യങ്ങളിൽ പിരിമിഡൈനിൽ നിന്ന് യുറസിൽ, തൈമിൻ എന്നിവയ്ക്കൊപ്പം സൈറ്റോസിനും രൂപപ്പെടുന്നതായി 2015 മാർച്ചിൽ നാസ ശാസ്ത്രജ്ഞർ റിപ്പോർട്ട് ചെയ്തു.  ഉത്ഭവം അജ്ഞാതമാണെങ്കിലും ഉൽക്കാശിലകളിൽ പിരിമിഡിൻ കണ്ടെത്തിയിട്ടുണ്ട് എന്നതിനാൽ ഈ കണ്ടത്തലിന് പ്രാധാന്യമുണ്ട്.

## രാസപ്രവർത്തനങ്ങൾ
ഡിഎൻ‌എയുടെ ഭാഗമായോ ആർ‌എൻ‌എയുടെ ഭാഗമായോ ന്യൂക്ലിയോടൈഡിന്റെ ഭാഗമായോ സൈറ്റോസിൻ  കാണപ്പെടുന്നു . സിറ്റിഡിൻ ട്രൈഫോസ്ഫേറ്റ് (സിടിപി) എന്ന നിലയിൽ, ഇത് എൻസൈമുകളുടെ ഒരു ഉപഘടകമായി പ്രവർത്തിക്കാം. കൂടാതെ അഡെനോസിൻ ഡൈഫോസ്ഫേറ്റിനെ  (എ‌ഡി‌പി) അഡെനോസിൻ ട്രൈഫോസ്ഫേറ്റ് (എടിപി) ആക്കി മാറ്റാൻ ഒരു ഫോസ്ഫേറ്റ് ഗ്രൂപ് കൈമാറാനും ഇതിനു കഴിയും.

ഡിഎൻഎ,  ആർഎൻഎ എന്നിവയിൽ, സൈറ്റോസിൻ ഗുവാനിനെ ജോടിയാക്കിയിരിക്കുന്നു. എന്നിരുന്നാലും, സൈറ്റോസിൻ തന്മാത്ര പൊതുവെ  അസ്ഥിരമാണ്.   അമിനോ ഗ്രൂപ് നഷ്ടപ്പെടുത്തി (ഡിഅമിനേഷൻ) സ്വമേധയാ   യുറാസിലായി  മാറാം. യുറസിലിനെ ഛേദിച്ചു വേർപെടുത്തുന്ന യുറസിൽ ഗ്ലൈക്കോസൈലേസ്  പോലുള്ള  ഡിഎൻ‌എ റിപ്പയർ എൻ‌സൈമുകൾ ഈ പിഴവു തിരുത്തിയില്ലെങ്കിൽ   ഈ മാറ്റം  ഒരു പോയിന്റ് മ്യൂട്ടേഷന് കാരണമാകും. 

APOBEC എന്ന പേരിലറിയപ്പെടുന്ന,   സൈറ്റോസിൻ ഡീയമിനേസസുകളടങ്ങുന്ന രാസാഗ്നികൾക്ക്   സൈറ്റോസിനേയോ അതല്ലെങ്കിൽ 5-മെഥൈൽസൈറ്റോസിനേയോ  ഡീമിനേഷൻ ചെയ്യാനാവുമെന്നത്  വിവിധ സെല്ലുലാർ പ്രക്രിയകളിലും ജൈവിക പരിണാമത്തിലും ഗുണകരവും ദോഷകരവുമായ പ്രത്യാഘാതങ്ങൾ ഉണ്ടാക്കുന്നു.  

## സൈദ്ധാന്തിക വശങ്ങൾ
ഉൽക്കാശിലകളിൽ സൈറ്റോസിൻ കണ്ടെത്തിയിട്ടില്ല.  അതിനർഥം  ആദിമ ആർ‌എൻ‌എയിലും ഡി‌എൻ‌എയിലും സൈറ്റോസിൻറെ സാന്നിധ്യം ഉണ്ടായത്  മറ്റേതോ വഴിക്കാവണം  എന്നാണ്.  ഒരു വേള ചില  ഉൽക്കാശിലകളിൽ സൈറ്റോസിൻ രൂപപ്പെട്ടിട്ടുണ്ടാവാം, എന്നാൽ, ഡീയമിനേഷൻ മൂലം സ്വാഭാവികമായും  യുറാസിൽ ആയി മാറിയിട്ടുമുണ്ടാവാം എന്നും സംശയിക്കപ്പെടുന്നു.

## അവലംബം

## ബാഹ്യ കണ്ണികളും അവലംബങ്ങളും
* സൈറ്റോസിൻ എം‌എസ് സ്പെക്ട്രം
* EINECS number 200-749-5 
* 
വർഗ്ഗം:അമീനുകൾ
കമലാംബാം ഭജരേ

മുത്തുസ്വാമി ദീക്ഷിതർ കല്യാണിരാഗത്തിൽ ചിട്ടപ്പെടുത്തിയ ഒരു കൃതിയാണ് **കമലാംബാം ഭജരേ**. കമലാംബാ നവാവരണ കൃതികളിൽ രണ്ടാമത്തെ ആവരണമാണിത്.

## വരികൾ
### പല്ലവി
കമലാംബാം ഭജരേ രേ മാനസ
കൽപിത മായാകാര്യം ത്യജരേ

### അനുപല്ലവി
കമലാവാണീ സേവിത പാർശ്വാം കംബുജയ ഗ്രീവാം നത ദേവാം
കമലാപുര സദനാം മൃദു ഗദനാം കമനീയരദനാം കമല വദനാം

### ചരണം
സർവാശാപരിപൂരകചക്ര സ്വാമിനീം പരമശിവകാമിനീം
ദുർവാസാർചിത ഗുപ്തയോഗിനീം ദുഃഖധ്വംസിനീം ഹംസിനീം
നിർവാണ നിജസുഖ പ്രദായിനീം നിത്യകല്യാണീം കാത്യായനീം
ശർവാണീം മധുപവിജയവേണീം സദ്ഗുരുഗുഹജനനീം നിരഞ്ജനീം
ഗർവിത ഭണ്ഡാസുരഭഞ്ജനീം കാമാകർഷിണ്യാദി രഞ്ജനീം
നിർവിശേഷ ചൈതന്യരൂപിണീം ഉർവീ തത്വാദി സ്വരൂപിണീം

## അർത്ഥം

## അവലംബം

## പുറത്തേക്കുള്ള കണ്ണികൾ
* ടി എം കൃഷ്ണയുടെ ആലാപനം

വർഗ്ഗം:മുത്തുസ്വാമി ദീക്ഷിതർ ചിട്ടപ്പെടുത്തിയ കൃതികൾ
വർഗ്ഗം:കല്യാണി രാഗത്തിൽ ചിട്ടപ്പെടുത്തിയ കൃതികൾ
വർഗ്ഗം:കമലാംബാ നവാവരണ കൃതികൾ
മുസെറ്റ വാൻഡർ

ഒരു ദക്ഷിണാഫ്രിക്കൻ നടിയും മോഡലും നർത്തകിയുമാണ് **മുസെറ്റ വാൻഡർ** (ജനനം മുസെറ്റ വാൻ ഡെർ മെർവെ; 26 മെയ് 1963).  
## കരിയർ
ആക്ഷൻ-അഡ്വഞ്ചർ ടിവി പരമ്പരയായ സൂപ്പർ ഫോഴ്‌സിന്റെ ഏഴ് എപ്പിസോഡുകളിൽ സാണ്ടർ ടൈലറെ അവതരിപ്പിച്ചുകൊണ്ട് 1991-ൽ വാൻഡർ  തന്റെ ആദ്യത്തെ ശ്രദ്ധേയമായ കഥാപാത്രത്തെ അവതരിപ്പിച്ചു.

1997-ൽ വാൻഡർ മോർട്ടൽ കോംബാറ്റ്: ആനിഹിലേഷനിൽ സിൻഡൽ എന്ന കഥാപാത്രത്തെ അവതരിപ്പിച്ചു.

1998-ൽ ഡ്യൂൺ 2000 എന്ന വീഡിയോ ഗെയിമിലെ പ്രധാന കഥാപാത്രങ്ങളിലൊന്നായ ലേഡി എലാറയായി വാൻഡർ അഭിനയിച്ചു. ഗെയിമിംഗിന്റെ തുടർച്ചയായ  2002-ൽ വാൻഡർ വീണ്ടും ആ കഥാപാത്രത്തെ അവതരിപ്പിച്ചു. വാണ്ടറിന്റെ തിയറ്റർ അവതരണങ്ങളിൽ ദി ബൂർജിയോയിസ് ജെന്റിൽഹോം, സോവെറ്റോസ് ബേണിംഗ് എന്നിവ ഉൾപ്പെടുന്നു.

ലാൻ‌കോം, സാൻ‌യോ, മക്ഡൊണാൾ‌ഡ്സ്, ഡയറ്റ് കോക്ക്, മെഴ്‌സിഡസ്, ഹൈനെകെൻ, സ്കിറ്റിൽസ് എന്നിവയുൾ‌പ്പെടെ വാൻ‌ഡർ‌ നിരവധി ദേശീയ പരസ്യങ്ങളിൽ‌ അഭിനയിച്ചു. അവർ അമേരിക്കൻ കമ്പനിയായ പ്രുഡൻഷ്യൽ റിയൽ എസ്റ്റേറ്റിന്റെ 24-7 ഏജന്റായിരുന്നു.

മാക്സിം മാസികയിലെ ഒരു ചിത്രവും ഡീറ്റെയിൽസ് മാസികയുടെ പുറംചട്ടയിലും ഉൾപ്പെടെ നിരവധി മാസികകളിൽ വാൻഡർ ഇടം നേടിയിട്ടുണ്ട്.
## ഫിലിമോഗ്രാഫി
### ഫിലിം

### ടെലിവിഷൻ

## അവലംബം

## പുറംകണ്ണികൾ
*
*

വർഗ്ഗം:1963-ൽ ജനിച്ചവർ
വർഗ്ഗം:ദക്ഷിണാഫ്രിക്കൻ ചലച്ചിത്ര നടിമാർ
മുഹമ്മദിനെതിരായ വിമർശനങ്ങൾ

**[[മുഹമ്മദ്|മുഹമ്മദിന്റെ]]** ജീവിതകാലത്ത് തന്നെ (ഏഴാം നൂറ്റാണ്ടിൽ) **മുഹമ്മദിനെതിരെയുള്ള വിമർശനങ്ങളും** ആരംഭിച്ചിരുന്നു. അന്നത്തെ ഗോത്രവർഗ്ഗങ്ങളിൽ നിന്നായിരുന്നു എതിർപ്പ് തുടങ്ങിയത്. ഇത് പ്രവാചകൻ അറേബ്യ അധീനപ്പെടുത്തുന്നത് വരെ തുടർന്നു വന്നു. പിന്നീട് പ്രധാനമായും ജൂതമതപണ്ഡിതരിൽ നിന്നും ക്രിസ്തീയപണ്ഡിതരിൽ നിന്നുമാണ് എതിർപ്പുകളും വിമർശനങ്ങളും ഉയർന്നുവന്നിരുന്നത്. നിരീശ്വര പ്രസ്ഥാനങ്ങളും മുഹമ്മദിനെതിരെ വിമർശനങ്ങൾ ഉയർത്താറുണ്ട്.
## ചരിത്രം
### അറബ് ഗോത്രങ്ങൾ
ഏകദൈവവിശ്വാസം പ്രചരിപ്പിച്ചു തുടങ്ങിയതോടെ മുഹമ്മദിനെ സമകാലിക അറബി ഗോത്രങ്ങൾ തള്ളിപ്പറഞ്ഞിരുന്നു. ആദ്യകാലങ്ങളിൽ രഹസ്യമായി നടന്ന പ്രബോധനപ്രവർത്തനങ്ങൾ വർഷങ്ങൾക്ക് ശേഷം പരസ്യമായി നടത്തിത്തുടങ്ങി. ദൈവത്തിന്റെ ഏകത്വം, പരലോകവിശ്വാസം തുടങ്ങിയ ഇസ്‌ലാമിക വിശ്വാസങ്ങൾ അവർക്ക് ഉൾക്കൊള്ളാൻ കഴിഞ്ഞിരുന്നില്ല. അവർ മുഹമ്മദിനെ ഭ്രാന്തൻ, ജാലവിദ്യക്കാരൻ, കവി എന്നെല്ലാം പറഞ്ഞ് ആക്ഷേപിച്ചുവന്നു. മുഹമ്മദിന്റെ അനുയായികൾ വർദ്ധിച്ചുവന്നതോടെ എതിർപ്പിന്റെ ശക്തി വർദ്ധിച്ചുവന്നു. പല കുടുംബങ്ങളിലെയും അംഗങ്ങൾ ഇസ്‌ലാം സ്വീകരിച്ചതോടെ കുടുംബ ബന്ധങ്ങളിൽ വിള്ളലുണ്ടാക്കുന്നവൻ എന്നായിരുന്നു മുഹമ്മദ് വിശേഷിപ്പിക്കപ്പെട്ടത്. 
### ജൂതവിഭാഗങ്ങൾ
അറേബ്യയിൽ അന്ന് പ്രധാനമായും ഉണ്ടായിരുന്നത് ബഹുദൈവവിശ്വാസികളായ വിവിധ ഗോത്രങ്ങളായിരുന്നു. വളരെ വിരളമായി ക്രിസ്ത്യാനികളും ജൂതന്മാരും ഉണ്ടായിരുന്നു. മുഹമ്മദ് മദീനയിലെത്തിയപ്പോൾ അവിടെയുള്ള ജൂതന്മാരാണ് മുഹമ്മദിനെ വിമർശിച്ചിരുന്ന മറ്റൊരു വിഭാഗം. മുഹമ്മദ് അവരുമായി രാഷ്ട്രീയ കരാറിൽ ഏർപ്പെട്ടിരുന്നെങ്കിലും ഖുർആനിലെ പല പരാമർശങ്ങളും തങ്ങളുടെ വേദത്തിൽ നിന്ന് പകർത്തിയതാണെന്ന് മദീനയിലെ ജൂതന്മാർ ആരോപിച്ചു. 
ദിവ്യാത്ഭുതങ്ങൾ കാണിക്കാതെ മുഹമ്മദ് അന്ത്യപ്രവാചകനാണെന്ന് അവകാശപ്പെട്ടത് വ്യാജമാണെന്ന് ജൂതന്മാർ വാദിച്ചു. അവർ മുഹമ്മദിനെ എബ്രായ (ഹീബ്രു) ഭാഷയിൽ "ഹ-മെഷുഗ" (Hebrew: מְשֻׁגָּע‬‎, "the Madman", "ഭ്രാന്തൻ") എന്ന് നിന്ദ്യമായി വിളിക്കാൻ തുടങ്ങി.
### ക്രിസ്തീയ വിമർശനങ്ങൾ

ക്രൈസ്തവലോകമാണ് മുഹമ്മദിനെതിരെയുള്ള പ്രചാരണങ്ങൾക്ക് സംഘടിതരൂപം നൽകിയത്. മധ്യകാലഘട്ടം തുടങ്ങി കുരിശുയുദ്ധങ്ങളിലൂടെ കടന്ന് ഓറിയന്റലിസം എന്ന ശാഖ തന്നെ വിമർശനങ്ങൾക്കായി രൂപംകൊണ്ടു. മുഹമ്മദിന്റെ വ്യക്തിത്വത്തെ ആകമിക്കുന്നതായിരുന്നു ഇതിന്റെ പൊതുരീതി. നിന്ദ്യനായ മനുഷ്യൻ, വ്യാജപ്രവാചകൻ,  അന്തിക്രിസ്തു,  മതഭ്രാന്തൻ  പിശാച്  തുടങ്ങിയ വിശേഷണങ്ങൾ ക്രൈസ്തവപണ്ഡിതർ മുഹമ്മദിന് നൽകി. കൂട്ടത്തിൽ ചിലർ മരണശേഷം സുഖജീവിതം ലഭിക്കുമെന്ന മുഹമ്മദിന്റെ വാഗ്ദാനങ്ങളെ വിമർശിച്ചുവന്നു.

### ഹൈന്ദവ വിമർശനങ്ങൾ

മുഹമ്മദിന്റെ മതഭ്രാന്ത് മൂലം എല്ലാ രാജ്യങ്ങളും നശിപ്പിക്കപ്പെടുകയും, ദശലക്ഷക്കണക്കിന് ആളുകൾ കൊല്ലപ്പെടുകയും ചെയ്തതിലൂടെ വലിയ തിന്മയാണ് ലോകത്തു സംഭവിച്ചതെന്ന് സ്വാമി വിവേകാനന്ദൻ വിമർശിച്ചു. 

## അവലംബം

വർഗ്ഗം:ഇസ്ലാമും വിമർശനങ്ങളും
വർഗ്ഗം:മുഹമ്മദ്
വർഗ്ഗം:ഇസ്ലാമിനെക്കുറിച്ചുള്ള വിവാദങ്ങൾ
വർഗ്ഗം:വ്യക്തികൾക്കെതിരായ വിമർശനങ്ങൾ
അബണീനാഥ് മുഖർജി

സോവിയറ്റ് യൂണിയനിൽ പ്രവർത്തിച്ച ഇന്ത്യക്കാരനായ ഒരു വിപ്ലവകാരിയും കമ്യൂണിസ്റ്റ് പാർട്ടി ഓഫ് ഇന്ത്യയുടെ (താഷ്കന്റ് ഗ്രൂപ്പ്) സഹസ്ഥാപകനും ആയിരുന്നു **അബണീനാഥ് മുഖർജി (Abaninath Mukherji)** അഥവാ **അബണി മുഖർജി (Abani Mukherjee)** (, , 3 ജൂൺ 1891 – 28 ഒക്ടോബർ 1937). .
## വ്യക്തി ജീവിതം
1920 ൽ റഷ്യയിൽ ആയിരുന്നപ്പോൾ മുഖർജി ലെനിന്റെ സ്വകാര്യ സെക്രട്ടറിമാരിൽ ഒരാളായ ലിഡിയ ഫോട്ടീവയുടെ സഹായിയായിരുന്ന റോസ ഫിറ്റിംഗോവിനെ കണ്ടുമുട്ടി. 1918 ൽ കമ്മ്യൂണിസ്റ്റ് പാർട്ടിയിൽ ചേർന്ന റഷ്യൻ ജൂത സ്ത്രീയായിരുന്നു റോസ ഫിറ്റിംഗോവ്.  വിവാഹിതരായ മുഖർജിക്കും റോസയ്ക്കും ഗോറ എന്ന മകനും മായ എന്ന മകളും ജനിച്ചു. ഭാര്യ റോസ കമ്മ്യൂണിസ്റ്റ് പാർട്ടി ഓഫ് ഇന്ത്യയുടെ സ്ഥാപക അംഗങ്ങളിൽ ഒരാളായിരുന്നു.
### മരണം
1930 കളുടെ അവസാനത്തിൽ ജോസഫ് സ്റ്റാലിൻറെ നേതൃത്വത്തിൽ നടത്തിയ ഗ്രേറ്റ് പർജ് എന്ന പേരിൽ അറിയപ്പെട്ട കൂട്ടക്കൊലയുടെ ഒരു ഇരയായിരുന്നു മുഖർജി. എന്നാൽ അദ്ദേഹത്തിന്റെ മരണം 1955 ന് ശേഷം മാത്രമാണ് സോവിയറ്റ് യൂണിയൻ അംഗീകരിച്ചത്. 1937 ജൂൺ 2 നാണ് മുഖർജിയെ അറസ്റ്റുചെയ്തത്. അദ്ദേഹത്തെ "മോസ്കോ-സെന്റർ" എന്ന പട്ടികയിലെ ആദ്യത്തെ വിഭാഗത്തിൽ (തോക്കുകളുപയോഗിച്ച് വധശിക്ഷയ്ക്ക് വിധിച്ചവർ) ഉൾപ്പെടുത്തി 1937 ഒക്ടോബർ 28 ന് വധിക്കുകയാണുണ്ടായത്.

## ഇവയും കാണുക

* അനുശീലൻ സമിതി
* ഹിന്ദു-ജർമ്മൻ ഗൂഢാലോചന
* കമ്മ്യൂണിസ്റ്റ് പാർട്ടി ഓഫ് ഇന്ത്യ

## അവലംബം

## അധിക വായനയ്ക്ക്

*Chattopadhyaya, Gautam. *Abani Mukherji, a dauntless revolutionary and pioneering Communist*. New Delhi: People's Publishing House, 1976
*Roy, Anita. *Biblavi Abaninath Mukherji*. Calcutta: 1969

വർഗ്ഗം:റഷ്യൻ വിപ്ലവകാരികൾ
വർഗ്ഗം:റഷ്യൻ കമ്മ്യൂണിസ്റ്റുകൾ
എം.സി. കമറുദ്ദീൻ

**എം. സി. കമറുദ്ദീൻ**, ഇന്ത്യൻ യൂണിയൻ മുസ്‌ലിം ലീഗിന്റെ നേതാവാണ്. 2019 ഒക്ടോബർ 24 ന് ഉപതിരഞ്ഞെടുപ്പിൽ മഞ്ജേശ്വരത്ത് നിന്ന് കേരള നിയമസഭാംഗമായി തിരഞ്ഞെടുക്കപ്പെട്ടു.

എ.പി. മുഹമ്മദ് കുഞ്ഞിയുടെ മകനാണ്. 1978 ൽ തളിപ്പറമ്പ് സർ സയ്യിദ് കോളേജിൽ നിന്ന് പ്രീ ഡിഗ്രി വിദ്യഭ്യാസം പൂർത്തിയാക്കി.

## രാഷ്ട്രീയ ചരിത്രം
പി. ബി. അബ്ദുൾ റസാക്കിന്റെ മരണത്തെത്തുടർന്ന് ഒഴിവ് വന്ന മഞ്ജേശ്വരം നിയമസഭാ മണ്ഡലത്തിൽ, കാസർകോഡ് മുസ്ലിം ലീഗ് ജില്ലാ അദ്യക്ഷനായ എം. സി. കമറുദ്ദീൻ, ഉപതിരഞ്ഞെടുപ്പിൽ യുഡിഫ് സ്ഥാനാർത്ഥിയായി മത്സരിച്ചു. 2,14,779 രജിസ്റ്റർ ചെയ്ത വോട്ടർമാരുണ്ടായിരുന്നു മണ്ഡലത്തിൽ, 2019 ഒക്ടോബർ 21 ന് എം സി കമറുദ്ദീൻ 7923 വോട്ടുകൾക്ക് വിജയിച്ചു.
## വിവാദങ്ങൾ

### സാമ്പത്തിക തട്ടിപ്

* 130 കോടി രൂപയുടെ സാമ്പത്തിക തട്ടിപ്പുമായി ബന്ധപെട്ടു വിവിധ പോലീസ് സ്റ്റേഷനുകളിൽ എംസി കമറുദ്ദീനെതിരെ നൂറിലധികം പരാതികൾ രജിസ്റ്റർ ചെയ്തിട്ടുണ്ട്.
* മുസ്ലിം ലീഗ് ജില്ലാതല നേതാവ് ടി കെ പൂക്കോയ താങ്ങളോടൊപ്പം&nbsp; 700 ഓളം നിക്ഷേപകരുമായി&nbsp; 2017 ൽ കാസറഗോഡിൽ ഫാഷൻ ഗോൾഡ് എന്ന പേരിൽ ഒരു കമ്പനി ആരംഭിച്ചു. എം. സി. കമറുദ്ദീൻ ചെയർമാനും മുസ്‌ലിം ലീഗ് ജില്ലാ വർക്കിംഗ് കമ്മിറ്റി അംഗം ടി കെ പൂക്കോ തനഗലും കമ്പനിയുടെ മാനേജിംഗ് ഡയറക്ടറായിരുന്നു. 2019 സെപ്റ്റംബറിൽ കമ്പനി അടച്ചുപൂട്ടി, പക്ഷേ വാഗ്ദാനം ചെയ്ത സാമ്പത്തിക വിഹിതം നിക്ഷേപകർക്ക് നലകിയില്ല. കേരള പോലീസിന്റെ ക്രൈം ബ്രാച്ച് ക്രൈം ഇൻവെസ്റ്റിഗേഷൻ ഡിപ്പാർട്ട്‌മെന്റ് (സിബിസിഐഡി) 130 കോടിയുടെ സാമ്പത്തിക തട്ടിപ്പ് കേസ് ഇപ്പോൾ അന്വേഷിക്കുന്നത്. കള്ളപ്പണം വെളുപ്പിച്ചതിന് എൻഫോഴ്‌സ്‌മെന്റ് ഡയറക്ടറേറ്റും (ഇഡി) കേസെടുത്തു. സാമ്പത്തിക അഴിമതിയിൽ ഏർപ്പെടുന്നത് നിയമസഭാംഗങ്ങളുടെ പെരുമാറ്റച്ചട്ടത്തിന്റെ ലംഘനമായതിനാൽ, കേരള നിയമസഭയിലെ പ്രിവിലേജുകളും എത്തിക്സും സംബന്ധിച്ച കമ്മിറ്റി ഇക്കാര്യത്തിൽ അന്വേഷണം ആരംഭിച്ചു.
* തട്ടിപ്പ് പുറത്തുവന്നതിനെ തുടർന്ന് ഐക്യ ജനാധിപത്യ മുന്നണി കാസർകോഡ് ജില്ലാ അദ്ധ്യക്ഷസ്ഥാനത്തു നിന്ന് അദ്ദേഹത്തെ മാറ്റി.  ഇന്ത്യൻ യൂണിയൻ മുസ്‌ലിം ലീഗിന്റെ കാസറഗോഡിലെ ജില്ലാ സെക്രട്ടറി സ്ഥാനത്തുനിന്നും അദ്ദേഹം രാജിവച്ചു.
* എം.സി. കമറുദ്ദീനും കസാർകോഡ് ജില്ലാ പഞ്ചായത്ത് പ്രസിഡന്റ് എ.ജി.സി. ബഷീറും തൃക്കരിപ്പൂർ ആർട്സ് ആൻഡ് സയൻസ് കോളേജിന് ആവശ്യമായ അനുമതി വാഗ്ദാനം ചെയ്ത് 85 പേരിൽ നിന്ന് 5 ലക്ഷം വീതം പിരിച്ചെടുത്ത തട്ടിപ്പ് കേസും നിലനിൽക്കുന്നുണ്ട്.  ഇന്നുവരെ കോളേജിന് കണ്ണൂർ സർവകലാശാലയിൽ നിന്ന് അഫിലിയേഷൻ ലഭിച്ചിട്ടില്ല.

## അവലംബം

വർഗ്ഗം:പതിനാലാം കേരളനിയമസഭാ അംഗങ്ങൾ
വർഗ്ഗം:ഉപതിരഞ്ഞെടുപ്പിൽകൂടി നിയമസഭാംഗമായവർ
വർഗ്ഗം:കേരളത്തിലെ മുസ്ലിം ലീഗ് പ്രവർത്തകർ
വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
ശ്രീ കമലാംബികയാ കടാക്ഷിതോഹം

മുത്തുസ്വാമി ദീക്ഷിതർ ശങ്കരാഭരണരാഗത്തിൽ ചിട്ടപ്പെടുത്തിയ ഒരു കൃതിയാണ് **ശ്രീ കമലാംബികയാ കടാക്ഷിതോഹം**. കമലാംബാ നവാവരണ കൃതികളിൽ മൂന്നാമത്തെ ആവരണമാണിത്.

## വരികൾ
### പല്ലവി
ശ്രീ കമലാംബികയാ കടാക്ഷിതോഹം
സച്ചിദാനന്ദ പരിപൂർണ്ണ ബ്രഹ്മാസ്മി

### അനുപല്ലവി
പാകശാസനാദി സകലദേവതാസേവിതയാ
പങ്കജാസനാദി പഞ്ചകൃത്യാകൃത്ഭാവിതയാ
ശോകഹരചതുരപദയാ മൂകമുഖ്യവാക്പ്രദയാ
കോകനദവിജയപദയാ ഗുരുഗുഹതത്‌ത്രൈപദയാ

### ചരണം
അനംഗകുസുമാദ്യഷ്ട ശക്ത്യാകാരയാ
അരുണവർണ്ണ സങ്ക്ഷോഭണ ചക്രാകാരയാ
അനന്തകോട്യണ്ഡനായക ശങ്കരനായികയാ
അഷ്ടവർഗാത്മക ഗുപ്തതരയാ വരയാ
അനംഗാദ്യുപാസിതയാ അഷ്ടദളാബ്ജസ്ഥിതയാ
ധനുർബാണധരകരയാ ദയാസുധാസാഗരയാ

## അർത്ഥം

## അവലംബം

## പുറത്തേക്കുള്ള കണ്ണികൾ
* സീതാ രാജനും ശിക്ഷ്യരും ചേർന്നുള്ള കമലാംബാ നവാവരണകൃതികളുടെ ആലാപനം

വർഗ്ഗം:മുത്തുസ്വാമി ദീക്ഷിതർ ചിട്ടപ്പെടുത്തിയ കൃതികൾ
വർഗ്ഗം:ശങ്കരാഭരണം രാഗത്തിൽ ചിട്ടപ്പെടുത്തിയ കൃതികൾ
വർഗ്ഗം:കമലാംബാ നവാവരണ കൃതികൾ
കമലാംബികായൈ

മുത്തുസ്വാമി ദീക്ഷിതർ കാംബോജിരാഗത്തിൽ ചിട്ടപ്പെടുത്തിയ ഒരു കൃതിയാണ് **കമലാംബികായൈ**. കമലാംബാ നവാവരണ കൃതികളിൽ നാലാമത്തെ ആവരണമാണിത്.

## വരികൾ
### പല്ലവി
കമലാംബികായൈ കനകാംശുകായൈ
കർപൂരവീടികായൈ നമസ്തേ നമസ്തേ

### അനുപല്ലവി
കമലാ കാന്താനുജായൈ കാമേശ്വര്യൈ അജായൈ
ഹിമഗിരിതനുജായൈ ഹ്രീങ്കാരപൂജ്യായൈ
കമലാനഗരവിഹാരിണ്യൈ ഖലസമൂഹസംഹാരിണ്യൈ
കമനീയരത്നഹാരിണ്യൈ കലികൽമഷപരിഹാരിണ്യൈ

### ചരണം
സകലസൌഭാഗ്യ ദായകാംഭോജ ചരണായൈ
സങ്ക്ഷോഭിണ്യാദി ശക്തിയുത ചതുർത്ഥാവരണായൈ
പ്രകടചതുർദശ ഭുവനഭരണായൈ
പ്രബലഗുരുഗുഹ സമ്പ്രദായാന്തഃകരണായൈ
അകളങ്കരൂപവർണ്ണായൈ അപർണ്ണായൈ സുപർണ്ണായൈ
സുകരധൃതചാപബാണായൈ ശോഭനകര മനുകോണായൈ
സകുങ്കുമാദിലേപനായൈ ചരാചരാദികൽപനായൈ
ചികുരവിജിതനീലഘനായൈ ചിദാനന്ദപൂർണഘനായൈ

## അർത്ഥം

## അവലംബം

## പുറത്തേക്കുള്ള കണ്ണികൾ
* സീതാ രാജനും ശിക്ഷ്യരും ചേർന്നുള്ള കമലാംബാ നവാവരണകൃതികളുടെ ആലാപനം

വർഗ്ഗം:മുത്തുസ്വാമി ദീക്ഷിതർ ചിട്ടപ്പെടുത്തിയ കൃതികൾ
വർഗ്ഗം:കാംബോജി രാഗത്തിൽ ചിട്ടപ്പെടുത്തിയ കൃതികൾ
വർഗ്ഗം:കമലാംബാ നവാവരണ കൃതികൾ
ശ്രീ കമലാംബികായാ പരം

മുത്തുസ്വാമി ദീക്ഷിതർ ഭൈരവിരാഗത്തിൽ ചിട്ടപ്പെടുത്തിയ ഒരു കൃതിയാണ് **ശ്രീ കമലാംബികായാ പരം**. കമലാംബാ നവാവരണ കൃതികളിൽ അഞ്ചാമത്തെ ആവരണമാണിത്.

## വരികൾ
### പല്ലവി
ശ്രീ കമലാംബികായാഃ പരം നഹിരേ രേ ചിത്ത
ക്ഷിത്യാദി ശിവാന്തതത്വസ്വരൂപിണ്യാഃ

### അനുപല്ലവി
ശ്രീകണ്ഠ വിഷ്ണുവിരിഞ്ച്യാദി ജനയിത്ര്യാഃ ശിവാത്മക വിശ്വകർത്യാഃ കാരയിത്ര്യാഃ
ശ്രീകരബഹിഃ ദശാരചക്രസ്ഥിത്യാഃ സേവിത ഭൈരവീ ഭാർഗവീ ഭാരത്യാഃ

### ചരണം
നാദമയ സൂക്ഷ്മരൂപ സർവസിദ്ധി പ്രദാദി ദശശക്ത്യാരാധിത മൂർതേഃ
ശ്രോത്രാദി ദശകരണാത്മക കുള കൌളികാദി ബഹുവിധ-ഉപാസിത കീർതേഃ
അഭേദ നിത്യശുദ്ധബുദ്ധമുക്ത സത്ചിതാനന്ദമയ പരമാദ്വൈതസ്ഫൂർതേഃ
ആദിമധ്യാന്തരഹിതാപ്രമേയ ഗുരുഗുഹമോദിത സർവാർത്ഥ സാധകപൂർതേഃ
മൂലാദി നവാധാര വ്യാവൃത്തദശധ്വനി ഭേദജ്ഞയോഗി ബൃന്ദസംരക്ഷണ്യാഃ
അനാദി മായാവിദ്യാ കാര്യകാരണ വിനോദകരണ പടുതര കടാക്ഷവീക്ഷണ്യാഃ

## അർത്ഥം

## അവലംബം

## പുറത്തേക്കുള്ള കണ്ണികൾ
* സീതാ രാജനും ശിക്ഷ്യരും ചേർന്നുള്ള കമലാംബാ നവാവരണകൃതികളുടെ ആലാപനം

വർഗ്ഗം:മുത്തുസ്വാമി ദീക്ഷിതർ ചിട്ടപ്പെടുത്തിയ കൃതികൾ
വർഗ്ഗം:ഭൈരവി രാഗത്തിൽ ചിട്ടപ്പെടുത്തിയ കൃതികൾ
വർഗ്ഗം:കമലാംബാ നവാവരണ കൃതികൾ
കമലാംബികയാസ്തവ

മുത്തുസ്വാമി ദീക്ഷിതർ പുന്നാഗവരാളിരാഗത്തിൽ ചിട്ടപ്പെടുത്തിയ ഒരു കൃതിയാണ് **കമലാംബികയാസ്തവ**. കമലാംബാ നവാവരണ കൃതികളിൽ ആറാമത്തെ ആവരണമാണിത്.

## വരികൾ
### പല്ലവി
കമലാംബികായാസ്തവ ഭക്തോഹം
ശങ്കര്യാഃ ശ്രീകര്യാഃ സംഗീതരസികായാഃ ശ്രീ

### അനുപല്ലവി
സുമശരേക്ഷു കോദണ്ഡപാശാങ്കുശപാണ്യാഃ
അതിമധുരതര വാണ്യാഃ ശർവാണ്യാഃ കല്യാണ്യാഃ
രമണീയ പുന്നാഗവരാളി വിജിതവേണ്യാഃ ശ്രീ

### ചരണം
ദശകലാത്മക വഹ്നിസ്വരൂപ പ്രകാശാന്തർദശാര സർവരക്ഷാകര ചക്രേശ്വര്യാഃ
ത്രിദശാദിനുത കചവർഗദ്വയമയ സർവജ്ഞാദി ദശശക്തിസമേതമാലിനീ ചക്രേശ്വര്യാഃ
ത്രിദശവിംശദ്‌വർണ്ണ ഗർഭിണീ കുണ്ഡലിന്യാഃ ദശമുദ്രാസമാരാധിത കൌളിന്യാഃ
ദശരഥാദിനുത ഗുരുഗുഹജനക ശിവബോധിന്യാഃ ദശകരണവൃത്തി മരീചിനിഗർഭ യോഗിന്യാഃ ശ്രീ

## അർത്ഥം

## അവലംബം

## പുറത്തേക്കുള്ള കണ്ണികൾ
* സീതാ രാജനും ശിക്ഷ്യരും ചേർന്നുള്ള കമലാംബാ നവാവരണകൃതികളുടെ ആലാപനം

വർഗ്ഗം:മുത്തുസ്വാമി ദീക്ഷിതർ ചിട്ടപ്പെടുത്തിയ കൃതികൾ
വർഗ്ഗം:പുന്നാഗവരാളി രാഗത്തിൽ ചിട്ടപ്പെടുത്തിയ കൃതികൾ
വർഗ്ഗം:കമലാംബാ നവാവരണ കൃതികൾ
ശ്രീ കമലാംബികായാം

മുത്തുസ്വാമി ദീക്ഷിതർ സഹാനരാഗത്തിൽ ചിട്ടപ്പെടുത്തിയ ഒരു കൃതിയാണ് **ശ്രീ കമലാംബികായാം**. കമലാംബാ നവാവരണ കൃതികളിൽ ഏഴാമത്തെ ആവരണമാണിത്.

## വരികൾ
### പല്ലവി
ശ്രീ കമലാംബികായാം ഭക്തിം കരോമി
ശൃതകല്പ വാടികായാം ചണ്ഡികായാം ജഗദംബികായാം

### അനുപല്ലവി
രാകാചന്ദ്രവദനായാം രാജീവനയനായാം
പാകാരിനുത ചരണായാം ആകാശാദികിരണായാം
ഹ്രീങ്കാരവിപിനഹരിണ്യാം ഹ്രീങ്കാരസുശരീരിണ്യാം
ഹ്രീങ്കാരതരുമഞ്ജര്യാം ഹ്രീങ്കാരേശ്വര്യാം ഗൌര്യാം

### ചരണം
ശരീരത്രയവിലക്ഷണ സുഖതര സ്വാത്മാനുഭോഗിന്യാം
വിരിഞ്ചി ഹരീശാന ഹരിഹയവേദിത രഹസ്യയോഗിന്യാം
പരാദിവാഗ്ദേവതാരൂപ വശിന്യാദി വിഭാഗിന്യാം
ചരാത്മക സർവരോഗഹര നിരാമയ രാജയോഗിന്യാം
കരധൃതവീണാവാദിന്യാം കമലാനഗരവിനോദിന്യാം
സുരനരമുനിജനമോദിന്യാം ഗുരുഗുഹവരപ്രസാദിന്യാം

## അർത്ഥം

## അവലംബം

## പുറത്തേക്കുള്ള കണ്ണികൾ
* സീതാ രാജനും ശിക്ഷ്യരും ചേർന്നുള്ള കമലാംബാ നവാവരണകൃതികളുടെ ആലാപനം

വർഗ്ഗം:മുത്തുസ്വാമി ദീക്ഷിതർ ചിട്ടപ്പെടുത്തിയ കൃതികൾ
വർഗ്ഗം:സഹാന രാഗത്തിൽ ചിട്ടപ്പെടുത്തിയ കൃതികൾ
വർഗ്ഗം:കമലാംബാ നവാവരണ കൃതികൾ
ജോയന്റ് എൻട്രൻസ് എക്സാമിനേഷൻ (ജെ.ഇ.ഇ)

ഇന്ത്യയിലെ വിവിധ എഞ്ചിനീയറിംഗ് കോളേജുകളിൽ പ്രവേശനത്തിനായി നടത്തപ്പെടുന്ന എഞ്ചിനീയറിംഗ് പ്രവേശന പരീക്ഷയാണ് **ജോയിന്റ് എൻട്രൻസ് എക്സാമിനേഷൻ അഥവാ ജെ.ഇ.ഇ** (*JEE*).  ജെഇഇ മെയിൻ, ജെഇഇ അഡ്വാൻസ്ഡ്  എന്നിങ്ങനെ രണ്ട് വ്യത്യസ്ത പരീക്ഷകളായാണ് ഇത് നടത്തപ്പെടുന്നത്.

ജോയിന്റ് സീറ്റ് അലോക്കേഷൻ അതോറിറ്റി (JoSAA) ആണ് പരീക്ഷാനടപടികൾ നടത്തുന്നത്. ജെഇഇ മെയിൻ, ജെഇഇ അഡ്വാൻസ്ഡ് എന്നീ പരീക്ഷകളിൽ വിദ്യാർത്ഥിക്ക് ലഭിക്കുന്ന റാങ്കിനെ ആസ്പദമാക്കിയാണ്  24 ഇന്ത്യൻ ഇൻസ്റ്റിറ്റ്യൂട്ട് ഓഫ് ടെക്നോളജി കാമ്പസുകൾ, 32 നാഷണൽ ഇൻസ്റ്റിറ്റ്യൂട്ട് ഓഫ് ടെക്നോളജി കാമ്പസുകൾ, 18 ഇന്ത്യൻ ഇൻസ്റ്റിറ്റ്യൂട്ട് ഓഫ് ഇൻഫർമേഷൻ ടെക്നോളജി കാമ്പസുകൾ, 19 ഗവണ്മെന്റ് ഫണ്ടഡ് ടെക്നിക്കൽ ഇൻസ്റ്റിറ്റ്യൂട്ടുകൾ  (GFTIs) എന്നീ സ്ഥാപനങ്ങളിലേക്കുള്ള പ്രവേശനം സാധിക്കുന്നത്. 

&#x5B; *[[വിക്കിപീഡിയ:Citation needed|<span title="This claim needs references to reliable sources. (May 2020)">അവലംബം ആവശ്യമാണ്</span>]]* &#x5D;

ഇന്ത്യൻ ഇൻസ്റ്റിറ്റ്യൂട്ട് ഓഫ് സയൻസ് എഡ്യൂക്കേഷൻ ആൻഡ് റിസർച്ച് (ഐ‌ഐ‌എസ്‌ഇആർ), ഇന്ത്യൻ ഇൻസ്റ്റിറ്റ്യൂട്ട് ഓഫ് പെട്രോളിയം ആൻഡ് എനർജി (ഐ‌ഐ‌പി‌ഇ), രാജീവ് ഗാന്ധി ഇൻസ്റ്റിറ്റ്യൂട്ട് ഓഫ് പെട്രോളിയം ടെക്നോളജി (ആർ‌ജി‌പി‌ടി), ഇന്ത്യൻ ഇൻസ്റ്റിറ്റ്യൂട്ട് ഓഫ് സ്പേസ് സയൻസ് ആൻഡ് ടെക്നോളജി ഐ‌ഐ‌എസ്ടി) ഇന്ത്യൻ ഇൻസ്റ്റിറ്റ്യൂട്ട് ഓഫ് സയൻസ് (ഐ‌ഐ‌എസ്‌സി) തുടങ്ങിയ ചില സ്ഥാപനങ്ങൾ പ്രവേശനത്തിനാധാരമായി ജെഇഇ അഡ്വാൻസ്ഡ് പരീക്ഷയിൽ ലഭിച്ച മാർക്ക് പരിഗണിക്കാറുണ്ടെങ്കിലും, തുടർനടപടികളിൽ ജോയിന്റ് സീറ്റ് അലോക്കേഷൻ അതോറിറ്റി (JoSAA) പങ്കെടുക്കുന്നില്ല.
## ജെഇഇ മെയിൻ
ജെഇഇ മെയിന് പേപ്പർ -1, പേപ്പർ -2 എന്നിങ്ങനെ രണ്ട് പേപ്പറുകൾ ഉണ്ട്. മത്സരാർത്ഥികൾക്ക് ഏതെങ്കിലുമൊന്നോ അല്ലെങ്കിൽ രണ്ടും കൂടിയോ എഴുതാവുന്നതാണ്. ഇവ രണ്ടിലും മൾട്ടിപ്പിൾ ചോയ്സ് ചോദ്യങ്ങൾ (MCQ) ഉണ്ടായിരിക്കും. പേപ്പർ-1 ബിഇ / ബിടെക് കോഴ്സുകളിലേക്കുള്ള പ്രവേശനത്തിനുള്ളതാണ്, ഇത് കമ്പ്യൂട്ടർ അധിഷ്ഠിത ടെസ്റ്റായാണ്  നടത്തുന്നത്. പേപ്പർ- 2 ആർക്കിടെക്ചർ, പ്ലാനിംഗ് കോഴ്സുകളിൽ പ്രവേശനത്തിനുള്ളതാണ്, ഒരു വിഷയത്തിലൊഴികെ ഇതും കമ്പ്യൂട്ടർ അധിഷ്ഠിത ടെസ്റ്റായി നടത്തപ്പെടും, 'ഡ്രോയിംഗ് ടെസ്റ്റ്' എന്ന വിഷയത്തിൽ മാത്രം സാമ്പ്രദായികരീതിയിൽ പരീക്ഷ നടക്കുന്നു. 2020 മുതൽ പ്ലാനിംഗ് കോഴ്സുകൾക്കായി പേപ്പർ-3 എന്ന സംവിധാനം നിലവിൽ വന്നു.
## അവലംബം

വർഗ്ഗം:പരീക്ഷകൾ
ഫോട്ടോ 51

1952 മെയ് മാസത്തിൽ, കിംഗ്സ് കോളേജ് ലണ്ടനിൽ റോസലിൻഡ് ഫ്രാങ്ക്ലിന്റെ മേൽനോട്ടത്തിൽ ജോലി ചെയ്തിരുന്ന ബിരുദ വിദ്യാർത്ഥി റെയ്മണ്ട് ഗോസ്ലിംഗ് എടുത്ത ഡി‌എൻ‌എ ഫൈബർ അടങ്ങിയ ഒരു പാരാക്രിസ്റ്റലിൻ ജെല്ലിന്റെ എക്സ്-റേ ഡിഫ്രാക്ഷൻ ചിത്രമാണ് ***ഫോട്ടോ 51*** എന്ന പേരിൽ അറിയപ്പെടുന്നത്.  ഫ്രാങ്ക്ലിനും ഗോസ്ലിംഗും എടുത്ത 51-ാമത്തെ ഡിഫ്രാക്ഷൻ ഫോട്ടോയായതിനാലാണ് ചിത്രത്തിന് "ഫോട്ടോ 51" എന്ന് പേര് നൽകിയത്. ഡിഎൻ‌എയുടെ ഘടന തിരിച്ചറിയുന്നതിൽ നിർണായക തെളിവായി മാറിയ ഫോട്ടോയാണ് ഇത്.

## ഡി‌എൻ‌എയുടെ ഘടന കണ്ടെത്തലിൽ ഫോട്ടോയുടെ ഉപയോഗം
റോസാലിന്റ് ഫ്രാങ്ക്ലിൻ കിങ്സ് കോളേജ് വിടുന്നതിനാൽ റെയ്മണ്ട് ഗോസ്ലിംഗ് മൗറീസ് വിൽക്കിൻസിന്റെ മേൽനോട്ടത്തിൽ തിരിച്ചെത്തിയിരുന്നു. ഡിഎൻഎ തന്മാത്രയിൽ ഗവേഷണം നടത്തുന്ന ജെയിംസ് വാട്സണെ അദ്ദേഹത്തിന്റെ സഹകാരി മൗറീസ് വിൽക്കിൻസ് ഈ ഫോട്ടോ കാണിച്ചു. കിംഗ്സ് കോളേജ് വിടുന്നതിനാൽ റോസാലിന്റ് ഫ്രാങ്ക്ലിൻ അന്ന് ഇത് അറിഞ്ഞില്ല. ഗ്രൂപ്പിന്റെ തലവനായ റാൻ‌ഡാൽ, ഗോസ്ലിംഗിനോട് അദ്ദേഹത്തിന്റെ കൈവശമുള്ള എല്ലാ ഡാറ്റയും വിൽക്കിൻസുമായി പങ്കിടാൻ ആവശ്യപ്പെട്ടിരുന്നു. ഫ്രാൻസിസ് ക്രിക്കിനൊപ്പം, ഡി‌എൻ‌എ തന്മാത്രയുടെ രാസമാതൃക വികസിപ്പിക്കുന്നതിന് വാട്ട്സൺ *ഫോട്ടോ 51 ന്റെ* സവിശേഷതകളും മറ്റ് നിരവധി ഉറവിടങ്ങളിൽ നിന്നുള്ള തെളിവുകളും ഉപയോഗിച്ചു. 1962 ലെ വൈദ്യശാസ്ത്ര നോബൽ സമ്മാനം വാട്സൺ, ക്രിക്ക്, വിൽക്കിൻസ് എന്നിവർക്ക് ലഭിച്ചു. മരണാനന്തര അവാർഡുകൾക്കെതിരെ അതുവരെ ഒരു നിയമവും ഉണ്ടായിരുന്നില്ലെങ്കിലും, പുരസ്കാര പ്രഖ്യാപനത്തിന് നാലുവർഷം മുമ്പ് മരിച്ച ഫ്രാങ്ക്ളിന്റെ പേര് പുരസ്കാരത്തിന് പരിഗണിച്ചിരുന്നില്ല. അതുപോലെ, ഗോസ്ലിംഗിന്റെ സംഭാവനയും സമ്മാന സമിതി ഉദ്ധരിച്ചിട്ടില്ല.

ഡിഎൻ‌എയുടെ ഒരു മാതൃക വികസിപ്പിക്കുന്നതിന് ആവശ്യമായ പ്രധാന വിവരങ്ങൾ ഈ ഫോട്ടോയിൽനിന്ന് ലഭിച്ചിരുന്നു. ഫോട്ടോയിലെ ഡിഫ്രാക്ഷൻ പാറ്റേൺ, ഡബിൾ ഹെലിക്സ് സ്ട്രാന്റുകളുടെ ( ആന്റിപാരലൽ ) ഹെലിക്കൽ സ്വഭാവം നിർണ്ണയിക്കുന്നതിൽ സഹായിച്ചു. ഗോസ്ലിംഗും ഫ്രാങ്ക്ളിനും ചേർന്ന് എടുത്ത ഫോട്ടോയിൽ നിന്നുമുള്ള വാട്സന്റെയും ക്രിക്കിന്റെയും കണക്കുകൂട്ടലുകൾ ഹെലിക്‌സിന്റെ വലുപ്പത്തിനും ഘടനയ്ക്കും നിർണായകമായ പാരാമീറ്ററുകൾ നൽകി. 

ഗോസ്ലിംഗിന്റെ പുതിയ സൂപ്പർവൈസറായി ചുമതലയേറ്റ വിൽക്കിൻസ് ഫ്രാങ്ക്ളിന്റെ അറിവില്ലാതെ *ഫോട്ടോ 51* വാട്സണെയും ക്രിക്കിനെയും കാണിച്ചതിനെച്ചൊല്ലി ധാരാളം വിവാദങ്ങൾ ഉയർന്നിട്ടുണ്ട്. സ്വന്തം ഡാറ്റ ഉപയോഗിച്ച് ഫ്രാങ്ക്ളിൻ സ്വന്തമായി ഡിഎൻഎ സ്ട്രക്ചർ കണ്ടെത്തുമായിരുന്നോ എന്നതും ചർച്ചാ വിഷയമാണ്.

## പരാമർശങ്ങൾ

വർഗ്ഗം:ഡി.എൻ.എ.
വർഗ്ഗം:എക്സ്-റേ
ജെനിവീവ് വേയ്റ്റ്

ഒരു ദക്ഷിണാഫ്രിക്കൻ നടിയും ഗായികയും മോഡലും ആയിരുന്നു **ജെനിവീവ് വേയ്റ്റ്** (13 ഫെബ്രുവരി 1948 - 18 മെയ് 2019).1968-ൽ പുറത്തിറങ്ങിയ ജോവാന എന്ന ചിത്രത്തിലെ പ്രധാന കഥാപാത്രം അവരുടെ ഏറ്റവും മികച്ച അഭിനയമായിരുന്നു.1971-ൽ ഒരു മോഡൽ എന്ന നിലയിൽ വോഗ് മാസികക്കുവേണ്ടി റിച്ചാർഡ് അവെഡൺ വേയ്റ്റിന്റെ ഫോട്ടോയെടുത്തിരുന്നു.1974-ൽ ഗായികയെന്ന നിലയിൽ അവരുടെ ഒരേയൊരു ആൽബം റെക്കോർഡുചെയ്‌തു. 
## സ്വകാര്യ ജീവിതം
1968 ഡിസംബർ 10 ന് വെയ്റ്റ് മാത്യു റീച്ചിനെ വിവാഹം കഴിച്ചു.പിന്നീട്, വെയ്റ്റ് 1972 ജനുവരി 31 ന് ദി മാമാസ് & പാപ്പാസ് സംഗീതഗ്രൂപ്പിലെ സംഗീതജ്ഞനായ ജോൺ ഫിലിപ്സിനെ വിവാഹം കഴിച്ചു. അവർക്ക് അഭിനേതാക്കളായ ടമേർലെൻ ഫിലിപ്സ് (ജനനം 1971), ബിജോ ഫിലിപ്സ് (ജനനം 1980) എന്നീ രണ്ട് മക്കളുണ്ടായിരുന്നു.1985-ൽ അവർ വിവാഹമോചനം നേടി. പിന്നീട് നോർമൻ ബണ്ടെയ്‌നെ വിവാഹം കഴിച്ചെങ്കിലും അവർ പിന്നീട് വേർപിരിഞ്ഞു. 
## സംഗീതം
1974 ലെ വെയ്റ്റിന്റെ ആൽബം റൊമാൻസ് ഈസ് ഓൺ ദി റൈസ് നിർമ്മിച്ചത് മുമ്പ് ഫോൽക് റോക്ക് ഗ്രൂപ്പായ ദി മാമാസ് & പപ്പാസിലെ സംഗീതജ്ഞനായിരുന്ന അവരുടെ രണ്ടാമത്തെ ഭർത്താവ് ജോൺ ഫിലിപ്സ് ആയിരുന്നു. 
## മരണം
2019 മെയ് 18 ന് കാലിഫോർണിയയിലെ ലോസ് ഏഞ്ചൽസിൽ ഉറക്കത്തിൽ വെയ്റ്റ് മരിച്ചു.  മകൾ ബിജോ ദിവസങ്ങൾക്കുശേഷം അമ്മയുടെ മരണം പ്രഖ്യാപിച്ചു.
## ഫിലിമോഗ്രാഫി
* *[[Joanna (1968 film)|ജോവാന]]* (1968) - "ജോവാന".
* *[[Move (1970 film)|മോവ്]]* (1970) as "The Girl"
* *[[Myra Breckinridge (film)|മൈരാ ബ്രെക്കിൻറിഡ്ജ്]]* (1970) - "ദന്ത രോഗി" (ക്രെഡിറ്റ് ചെയ്തിട്ടില്ല)
* *[[The Man Who Fell to Earth (film)|ദി മാൻ ഹു ഫെൽസ് ടു എർത്ത്]]* (1976). Performer of "Love is Coming Back".
* *ഷോർട്ട് ഡിസ്റ്റൻസ്* (1989) - മോന.

## അവലംബം

## പുറംകണ്ണികൾ
* 
* 

വർഗ്ഗം:1948-ൽ ജനിച്ചവർ
വർഗ്ഗം:2019-ൽ മരിച്ചവർ
വർഗ്ഗം:ദക്ഷിണാഫ്രിക്കൻ ചലച്ചിത്ര നടിമാർ
ശ്രീ കമലാംബികേ അവാവ

മുത്തുസ്വാമി ദീക്ഷിതർ ഘണ്ടരാഗത്തിൽ ചിട്ടപ്പെടുത്തിയ ഒരു കൃതിയാണ് **ശ്രീ കമലാംബികേ അവാവ**. കമലാംബാ നവാവരണ കൃതികളിൽ എട്ടാമത്തെ ആവരണമാണിത്.

## വരികൾ
### പല്ലവി
ശ്രീ കമലാംബികേ അവാവ
ശിവേ കരധൃത ശുകശാരികേ

### അനുപല്ലവി
ലോകപാലിനി കപാലിനി ശൂലിനി ലോകജനനി ഭഗമാലിനി സകൃദ
ലോകയ മാം സർവസിദ്ധിപ്രദായികേ ത്രിപുരാംബികേ ബാലാംബികേ

### ചരണം
സന്തപ്ത ഹേമസന്നിഭദേഹേ സദാഖണ്ഡൈക രസപ്രവാഹേ
സന്താപഹര ത്രികോണഗേഹേ സകാമേശ്വരി ശക്തിസമൂഹേ
സന്തതം മുക്തി ഘണ്ടാമണി ഘോഷായമാന കവാടദ്വാരേ
അനന്ത ഗുരുഗുഹ വിദിതേ കരാംഗുലി നഖോദയ വിഷ്ണു ദശാവതാരേ
അന്തഃകരണേക്ഷു കാർമുക ശബ്ദാദി പഞ്ചതന്മാത്ര വിശിഖാത്യന്ത
രാഗപാശ ദ്വേഷാങ്കുശധര കരേതി രഹസ്യയോഗിനീ പരേ

## അർത്ഥം

## അവലംബം

## പുറത്തേക്കുള്ള കണ്ണികൾ
* സീതാ രാജനും ശിക്ഷ്യരും ചേർന്നുള്ള കമലാംബാ നവാവരണകൃതികളുടെ ആലാപനം
വർഗ്ഗം:മുത്തുസ്വാമി ദീക്ഷിതർ ചിട്ടപ്പെടുത്തിയ കൃതികൾ
വർഗ്ഗം:ഘണ്ട രാഗത്തിൽ ചിട്ടപ്പെടുത്തിയ കൃതികൾ
വർഗ്ഗം:കമലാംബാ നവാവരണ കൃതികൾ
രാവൺ ബർസാനി

അന്തരിച്ച കുർദിഷ് നേതാവ് ഇദ്രിസ് ബർസാനിയുടെ മകനും കുർദിസ്ഥാൻ മേഖലയിലെ ഇപ്പോഴത്തെ പ്രസിഡന്റ് നെചിർവാൻ ബർസാനിയുടെ സഹോദരനുമാണ് **രാവൺ അഡ്രിസ് ബർസാനി** (ജനനം: ഫെബ്രുവരി 17, 1981). കുർദിസ്ഥാൻ റീജിയണിലെ ആദ്യത്തെ പ്രത്യേക സേന ബ്രിഗേഡിന്റെ കമാൻഡറാണ് അദ്ദേഹം. ഇറാഖി കുർദിസ്ഥാൻ പ്രധാനമന്ത്രി മസ്രൂർ ബർസാനിയുടെ  സഹോദരനും കുർദിഷ് പ്രത്യേക സേനയുടെ ആദ്യ ബറ്റാലിയന്റെ കമാൻഡറുമാണ്.

2014-ൽ ഐസിസ് ത്രീവ്രവാദ സംഘടനയുടെ വളർച്ചാ ഘട്ടത്തിൽ അതിനെ നേരിടുന്നതിലും പരാജയപ്പെടുത്തുന്നതിലും രാവൺ ബർസാനി ഒരു പ്രധാന പങ്ക് വഹിച്ചു. മൊസൂൾ ഡാം മുതൽ സിൻജാർ വരെ 100 കിലോമീറ്ററിലധികം നീളമുള്ള ഒരു സൈനികനിരയെ ഇതിനായി വിന്യസിച്ചു. ആവശ്യക്കാരെ സഹായിക്കുന്നതിനും തുണയ്ക്കുന്നതിനും അദ്ദേഹം പ്രശസ്തനാണ്. കൂടാതെ യുവാക്കളെ പിന്തുണച്ച് അദ്ദേഹം നിരവധി സംരംഭങ്ങൾ ആരംഭിക്കുകയും ചെയ്തു.
## അവലംബം


വർഗ്ഗം:കുർദിഷ് ജനത
തിഷിവെ സിക്ബു

ഒരു ദക്ഷിണാഫ്രിക്കൻ ചലച്ചിത്ര സംവിധായികയും എഴുത്തുകാരിയും നടിയുമാണ് **തിഷിവെ സിക്ബു** (ജനനം: 5 ഓഗസ്റ്റ് 1985).ടെൽ മി സ്വീറ്റ് സംതിംഗ് എന്ന റൊമാന്റിക് കോമഡി ചിത്രത്തിൽ തഷാക്ക എന്ന കഥാപാത്രത്തെ അവതരിപ്പിച്ചതിന് 2016-ലെ മികച്ച നടിക്കുള്ള പുരസ്കാരമായ ആഫ്രിക്ക മൂവി അക്കാദമി അവാർഡ് തിഷിവെയ്ക്ക് ലഭിച്ചു. 2019-ൽ അവർ എംടിവി ഷുഗ ഡൗൺ സൗത്തിന്റെ എപ്പിസോഡുകൾ സംവിധാനം ചെയ്തു.
## വിദ്യാഭ്യാസം
സിക്ബു ഹൈസ്കൂൾ വിദ്യാഭ്യാസത്തിനുശേഷം സ്ക്രിപ്റ്റ് റൈറ്റിംഗും സംവിധാനവും പഠിച്ചു. പിന്നീട് ഒരു ഫിലിം സ്കൂളായ ആഫ്രിക്കൻ ഫിലിം ആൻഡ് ഡ്രാമ അക്കാദമിയിൽ (എ.എഫ്.ഡി.എ)  ചേർന്നു. ന്യൂയോർക്ക് ഫിലിം അക്കാദമിയുടെ ലോസ് ഏഞ്ചൽസ് കാമ്പസിൽ ഒരു ആക്ടിംഗ് ഫോർ ഫിലിം പ്രോഗ്രാമും അവർ പൂർത്തിയാക്കി.
## കരിയർ

2011-ൽ പുറത്തിറങ്ങിയ മാൻ ഓൺ ഗ്രൗണ്ട് എന്ന നാടകത്തിലൂടെ സിക്ബു അഭിനയരംഗത്തേക്ക് കടന്നു വരുകയും ഇത് അവരുടെ കരിയർ മുന്നോട്ട് കൊണ്ടുപോകാൻ സഹായിക്കുകയും ചെയ്തു. ഒരു തിരക്കഥാകൃത്ത്, സംവിധായിക എന്നീ നിലകളിൽ അവർ മൂന്ന് സ്വതന്ത്ര ഹ്രസ്വചിത്രങ്ങൾ ഔട്ട് ഓഫ് ലക്ക്, സബ്ഡ്യൂഡ്, ബിറ്റ്വീൻ ദി ലൈൻസ് എന്നിവയുടെ തിരക്കഥയെഴുതി സംവിധാനം ചെയ്തിട്ടുണ്ട്.ദക്ഷിണാഫ്രിക്കൻ ടെലിവിഷൻ സോപ്പ് ഓപ്പറകളായ ഇസിഡിംഗോ, റിഥം സിറ്റി എന്നിവയ്ക്കും നാടക പരമ്പരയായ ഇസ് തൻ‌സിക്ക് വേണ്ടിയും അവർ തിരക്കഥയെഴുതിയിട്ടുണ്ട്. ഇമോയിനി എന്ന പേരിൽ ഒരു നാല് ഭാഗങ്ങളുള്ള അമാനുഷിക നാടക പരമ്പര അവർ സഹകരിച്ച് സൃഷ്ടിക്കുകയും (പ്രധാന എഴുത്തുകാരിയായി) തിരക്കഥയെഴുതുകയും ചെയ്തു.

2019-ൽ ടിവി പരമ്പര എംടിവി ഷുഗ ഡൗൺ സൗത്തിന്റെ രണ്ടാം സീസണിന്റെ എപ്പിസോഡുകൾ അവർ സംവിധാനം ചെയ്തു.

## ഭാഗിക ഫിലിമോഗ്രാഫി

## അവലംബം

## പുറംകണ്ണികൾ
*
*

വർഗ്ഗം:1985-ൽ ജനിച്ചവർ
വർഗ്ഗം:ദക്ഷിണാഫ്രിക്കൻ ചലച്ചിത്ര നടിമാർ
പാതാള പൂന്താരകൻ

കേരളത്തിൽ നിന്നും കണ്ടെത്തിയ പുതിയൊരിനം തദ്ദേശീയ ഭൂഗർഭമത്സ്യമാണ് **പാതാള പൂന്താരകൻ** . കേരള ഫിഷറീസ് സമുദ്ര പഠന സർവകലാശാലയിലെ ഗവേഷകർ 2019-ൽ കോഴിക്കോട് ചേരിഞ്ചാലിൽ 6 മീറ്റർ ആഴമുള്ള കിണറ്റിൽ നിന്നുമാണ് ഇതിനെ കണ്ടെത്തിയത്. ഇൽ ലോച്ച് (പൂന്താരകൻ) വർഗത്തിൽപ്പെട്ട ഇതിന് ‘പാജിയോ ഭുജിയോ’ (പാതാള പൂന്താരകൻ) എന്നു പേരു നൽകി. 25 മില്ലീമീറ്റർ മാത്രം വലിപ്പമുള്ള ഇവയെ കേരളത്തിൽ മാത്രം കണ്ടുവരുന്നു. സുതാര്യമായ ശരീരമുള്ള ഇവയുടെ തൊലിക്കുള്ളിലൂടെ ആന്തരിക അവയവങ്ങൾ കാണാൻ സാധിക്കും. പൂർണ്ണ വളർച്ചയെത്താത്ത കണ്ണുകളാണ് ഇവയ്ക്കുള്ളത്. നീളമേറിയ മീശകളുപയോഗിച്ച് ഇരപിടിക്കുന്ന ഇവയ്ക്ക് വെള്ളത്തിലെ മറ്റ് ചലനങ്ങൾ എളുപ്പത്തിൽ തിരിച്ചറിയാനും സാധിക്കും. പശ്ചിമഘട്ടത്തിനും തീരദേശത്തിനും ഇടയിലുള്ള ചെങ്കൽപ്രദേശങ്ങളിലെ ഉറവുചാലുകളാണ് ഇവയുടെ പ്രധാന ആവാസമേഖല.

## അവലംബം

## പുറത്തേക്കുള്ള കണ്ണികൾ
*പാതാള പൂന്താരകന്റെ ചിത്രം 

വർഗ്ഗം:ഭൂഗർഭമത്സ്യങ്ങൾ
വർഗ്ഗം:കേരളത്തിൽ നിന്നും കണ്ടെത്തിയ ജന്തുക്കൾ
വർഗ്ഗം:കേരളത്തിലെ തദ്ദേശീയ മത്സ്യങ്ങൾ
ശ്രീ കമലാംബാ ജയതി

മുത്തുസ്വാമി ദീക്ഷിതർ ആഹിരിരാഗത്തിൽ ചിട്ടപ്പെടുത്തിയ ഒരു കൃതിയാണ് **ശ്രീ കമലാംബാ ജയതി**. കമലാംബാ നവാവരണ കൃതികളിൽ ഒൻപതാമത്തെ ആവരണമാണിത്.

## വരികൾ
### പല്ലവി
ശ്രീ കമലാംബാ ജയതി
ശ്രീ കമലാംബാ ജയതി ജഗദംബാ
ശ്രീ കമലാംബാ ജയതി
ശൃംഗാര രസ കദംബാ മദംബാ
ശ്രീ കമലാംബാ ജയതി
ചിദ്‌ബിംബ പ്രതിബിംബേന്ദു ബിംബാ
ശ്രീ കമലാംബാ ജയതി
ശ്രീപുര ബിന്ദുമധ്യസ്ഥ ചിന്താമണി മന്ദിരസ്ഥ
ശിവാകാര മഞ്ചസ്ഥിത ശിവകാമേശാങ്കസ്ഥാ

### അനുപല്ലവി
സൂകരാനനാദ്യർചിത മഹാത്രിപുരസുന്ദരീം
രാജരാജേശ്വരീം ശ്രീകരസർവാനന്ദമയ 
ചക്രവാസിനീം സുവാസിനീം ചിന്തയേഹം
ദിവാകര ശീതകിരണ പാവകാദി വികാസകരയാ
ഭീകരതാപത്രയാദി ഭേദനധുരീണതരയാ
പാകരിപു പ്രമുഖാദി പ്രാർഥിത സുകളേബരയാ
പ്രാകട്യ പരാപരയാ പാലിതോദയാ കരയാ

### ചരണം
ശ്രീമാത്രേ നമസ്തേ ചിന്മാത്രേ
സേവിതരമാ ഹരീശ വിധാത്രേ
വാമാദി ശക്തിപൂജിത പരദേവതായാഃ സകലം ജാതം
കാമാദി ദ്വാദശഭിരുപാസിത 
കാദിഹാദി സാദിമന്ത്രരൂപിണ്യാഃ
പ്രേമാസ്പദ ശിവഗുരുഗുഹജനന്യാം 
പ്രീതിയുക്ത മച്ചിത്തം വിലയതു
ബ്രഹ്മമയ പ്രകാശിനീ നാമരൂപ വിമർശിനീ
കാമകലാ പ്രദർശിനീ സാമരസ്യ നിദർശിനീ

## അർത്ഥം

## അവലംബം

## പുറത്തേക്കുള്ള കണ്ണികൾ
* സീതാ രാജനും ശിക്ഷ്യരും ചേർന്നുള്ള കമലാംബാ നവാവരണകൃതികളുടെ ആലാപനം

വർഗ്ഗം:മുത്തുസ്വാമി ദീക്ഷിതർ ചിട്ടപ്പെടുത്തിയ കൃതികൾ
വർഗ്ഗം:ആഹിരി രാഗത്തിൽ ചിട്ടപ്പെടുത്തിയ കൃതികൾ
വർഗ്ഗം:കമലാംബാ നവാവരണ കൃതികൾ
ശ്രീ കമലാംബികേ

മുത്തുസ്വാമി ദീക്ഷിതർ ശ്രീരാഗത്തിൽ ചിട്ടപ്പെടുത്തിയ ഒരു കൃതിയാണ് **ശ്രീ കമലാംബികേ**. കമലാംബാ നവാവരണ കൃതികളുടെ ആലാപനശേഷമുള്ള മംഗളകീർത്തനമാണിത്.

## വരികൾ
### പല്ലവി
ശ്രീ കമലാംബികേ ശിവേ പാഹിമാം ലളിതേ
ശ്രീപതിവിനുതേ സിതാസിതേ ശിവസഹിതേ

### അനുപല്ലവി
രാകാചന്ദ്രമുഖീ രക്ഷിത കോലമുഖീ
രമാവാണീ സഖീ രാജയോഗസുഖീ

### ചരണം
ശാകംഭരി ശാതോദരി ചന്ദ്രകലാധരി
ശങ്കരിശങ്കര ഗുരുഗുഹഭക്തവശങ്കരി
ഏകാക്ഷരി ഭുവനേശ്വരി ഈശപ്രിയകരി
ശ്രീകരി സുഖകരി ശ്രീ മഹാത്രിപുരസുന്ദരി

## അർത്ഥം

## അവലംബം

## പുറത്തേക്കുള്ള കണ്ണികൾ
* സീതാ രാജനും ശിക്ഷ്യരും ചേർന്നുള്ള കമലാംബാ നവാവരണകൃതികളുടെ ആലാപനം

വർഗ്ഗം:മുത്തുസ്വാമി ദീക്ഷിതർ ചിട്ടപ്പെടുത്തിയ കൃതികൾ
വർഗ്ഗം:ശ്രീരാഗത്തിൽ ചിട്ടപ്പെടുത്തിയ കൃതികൾ
വർഗ്ഗം:കമലാംബാ നവാവരണ കൃതികൾ
ബാലസുബ്രഹ്മണ്യം ഭജേഹം

മുത്തുസ്വാമി ദീക്ഷിതർ സുരുട്ടിരാഗത്തിൽ ചിട്ടപ്പെടുത്തിയ ഒരു കൃതിയാണ് **ബാലസുബ്രഹ്മണ്യം ഭജേഹം**.

## വരികൾ
### പല്ലവി
ബാലസുബ്രഹ്മണ്യം ഭജേഹം
ഭക്തകൽപ ഭൂരുഹം ശ്രീ

### അനുപല്ലവി
നീലകണ്ഠഹൃദാനന്ദകരം
നിത്യശുദ്ധബുദ്ധമുക്താംബരം

### ചരണം
വേലായുധധരം സുന്ദരം വേദാന്താർത്ഥ ബോധചതുരം
ഫാലാക്ഷ ഗുരുഗുഹാവതാരം പരാശക്തി സുകുമാരം ധീരം
പാലിത ഗീർവാണാദിസമൂഹം പഞ്ചഭൂതമയ മായാമോഹം
നീലകണ്ഠവാഹം സുദേഹം നിരതിശയാനന്ദപ്രവാഹം

## അർത്ഥം

## അവലംബം

## പുറത്തേക്കുള്ള കണ്ണികൾ
* [[സിക്കിൾ ഗുരുചരൺ] ആലപിച്ചത്]

വർഗ്ഗം:മുത്തുസ്വാമി ദീക്ഷിതർ ചിട്ടപ്പെടുത്തിയ കൃതികൾ
വർഗ്ഗം:സുരുട്ടി രാഗത്തിൽ ചിട്ടപ്പെടുത്തിയ കൃതികൾ
കാരോൾ കരമേര

ഒരു റുവാണ്ടൻ നടിയും, നർത്തകിയും, സാക്സോഫോണിസ്റ്റും നാടകകൃത്തുമാണ് **കാരോൾ ഉമുലിംഗ കരമേര** (ജനനം: 1975).

## ജീവചരിത്രം
ഒരു റുവാണ്ടൻ പ്രവാസിയുടെ മകളായ കരമേര 1975-ൽ ബ്രസ്സൽസിലാണ് ജനിച്ചത്. കുട്ടിക്കാലത്ത്, കരേമര ഗണിതശാസ്ത്രത്തിൽ മികവ് പുലർത്തുകയും ഒരു ബേക്കറി തുറക്കാൻ സ്വപ്നം കാണുകയും ചെയ്തു. കരമേര ബ്രസൽസിലെ നാഷണൽ കൺസർവേറ്ററി ഓഫ് തിയറ്റർ ആന്റ് ഡാൻസിൽ ചേർന്ന് പഠനം നടത്തി. ഒരു പത്രപ്രവർത്തകനായ അവരുടെ പിതാവ് റുവാണ്ടൻ വംശഹത്യയുടെ ഫലമായി 1994-ൽ ബെൽജിയത്തിലേക്ക് മടങ്ങി. 1996 ലാണ് കരമേര ആദ്യമായി മോട്ടോർ സൈക്കിളിൽ റുവാണ്ടയിലെത്തിയത്. ചലച്ചിത്ര ജീവിതം ആരംഭിക്കുന്നതിനുമുമ്പ് യൂറിപ്പിഡിസിന്റെ ദി ട്രോജൻ വുമൻ, കേ ആഡ്‌സ്ഹെഡിന്റെ ദ ഗോസ്റ്റ് വുമൺ, അനത്തേമ തുടങ്ങി നിരവധി നാടകങ്ങളിൽ അവർ അഭിനയിച്ചു. 2000 നും 2004 നും ഇടയിൽ റുവാണ്ട 94 ൽ കരമേര പ്രധാന കഥാപാത്രത്തെ അവതരിപ്പിച്ചു. അവരുടെ അമ്മാവൻ ജീൻ-മാരി മുയാംഗോ ഷോയ്ക്ക് സംഗീതം രചിച്ചു.

2005-ൽ കരോൾ റുവാണ്ടൻ വംശഹത്യയെക്കുറിച്ച് ചിത്രീകരിച്ച റൗൾ പെക്ക് നിർമ്മിച്ച സംടൈംസ് ഇൻ ഏപ്രിൽ എന്ന ചിത്രത്തിൽ ജീൻ എന്ന കഥാപാത്രത്തെ അഭിനയിച്ചു.അതേ വർഷം തന്നെ അവർ കിഗാലിയിൽ സ്ഥിരതാമസമാക്കാൻ തീരുമാനിച്ചു.അവിടേക്ക് താമസം മാറിയപ്പോൾ, കരമേര ഒരു പൊതു ചരിത്രം സൃഷ്ടിക്കുന്നതിനായി ബാറുകളിലും റുവാണ്ടൻ നഗരങ്ങളിലെ തെരുവുകളിലും സംവേദനാത്മക നാടകങ്ങൾ അവതരിപ്പിക്കുന്നത് ഉൾപ്പെടെയുള്ള സാംസ്കാരിക പദ്ധതികളിൽ ഏർപ്പെട്ടു. സിസിലിയ കങ്കോണ്ടയ്‌ക്കൊപ്പം, 1994-ന് മുമ്പുള്ള റുവാണ്ടയെക്കുറിച്ചുള്ള ഓർമ്മകൾ പങ്കാളികൾക്ക് പറയാൻ കഴിയുന്ന "സൗണ്ട് കത്തീഡ്രൽ" എന്ന ഓർമ്മകളുടെ റെക്കോർഡിംഗുകൾ അവർ നിർമ്മിച്ചു. അതുവരെ തിയേറ്റർ ഇല്ലായിരുന്ന തലസ്ഥാനത്ത് സംസ്കാരത്തെ പിന്തുണയ്ക്കുന്നതിനായി 2006-ൽ കരേമരയും മറ്റ് ഏഴ് സ്ത്രീകളും കിഗാലിയിൽ ഇഷിയോ ആർട്സ് സെന്റർ സ്ഥാപിച്ചു.

2007-ൽ പുറത്തിറങ്ങിയ ജുജു ഫാക്ടറിയിൽ കരമേര ബിയാട്രീസ് എന്ന കഥാപാത്രത്തെ അഭിനയിച്ചു. ഇറ്റലിയിലെ ഫെസ്റ്റിവൽ സിനിമ ആഫ്രിക്കാനോയിൽ മികച്ച നടിക്കുള്ള അവാർഡ് അവർക്ക് ലഭിച്ചു.ബ്രസ്സൽസ്, കിഗാലി, സെവ്രാൻ എന്നിവിടങ്ങളിലെ സ്ത്രീകളുടെ അനുഭവങ്ങളെക്കുറിച്ച് "ചെസ് എൽ ഹബിറ്റന്റ്" ("Chez l’habitant") എന്ന നാടകം അവർ എഴുതി.

കരമേര ആർട്ടീരിയൽ നെറ്റ്‌വർക്കിന്റെ ഡെപ്യൂട്ടി സെക്രട്ടറി ജനറലായും റുവാണ്ടയിലെ ആർട്ടീരിയൽ നെറ്റ്‌വർക്ക് കൺട്രി പ്രതിനിധിയായും സേവനമനുഷ്ഠിച്ചിട്ടുണ്ട്.ദി മഹാഭാരത നാടകത്തെ ആസ്പദമാക്കി നിർമ്മിച്ച 2016-ലെ പീറ്റർ ബ്രൂക്കിന്റെ നാടകം ബാറ്റിൽഫീൽഡിൽ അവർ അഭിനയിച്ചു.2018-ൽ, റുവാണ്ടയിലെ തീയറ്ററിലെ തന്റെ പ്രവർത്തനങ്ങളെ മാനിച്ചുകൊണ്ട് ലെസ് ജേണീസ് തീട്രെൽസ് ഡി കാർത്തേജിൽ അവർക്ക് ഒരു അവാർഡ് ലഭിച്ചു.
## ഫിലിമോഗ്രാഫി
*2005: *[[Sometimes in April|സംടൈംസ് ഇൻ ഏപ്രിൽ ]]* - ജീൻ 
*2006: *[[Sounds of Sand|സൗണ്ട്സ് ഓഫ് സാൻഡ്]]* - മൗന
*2007: *[[Juju Factory|ജുജു ഫാക്ടറി]]* - ബിയാട്രീസ് 
*2008: *[[Black (2008 film)|ബ്ലാക്ക്]]* - പമേല

## അവലംബം

## പുറംകണ്ണികൾ
*Carole Karemera at the Internet Movie Database

വർഗ്ഗം:1975-ൽ ജനിച്ചവർ
വർഗ്ഗം:റുവാണ്ടൻ നടിമാർ
ഈ വെളിച്ചം നിങ്ങൾക്കുള്ളതാകുന്നു (നാടകം)

ഓംചേരി രചിച്ച മലയാള നാടകമാണ് ഈ വെളിച്ചം നിങ്ങൾക്കുള്ളതാകുന്നു. 1956 ൽ കൊല്ലത്തെ ശ്രീരാമവിലാസം പുസ്തക രൂപത്തിൽ പ്രസിദ്ധീകരിച്ചു.

## ചരിത്രം
1952ൽ ആലപ്പുഴയിൽ നടന്ന ചരിത്ര പ്രസിദ്ധമായ കയർത്തൊഴിലാളി സമരത്തെ തുടർന്ന് പട്ടിണിയിലായ കുടുംബങ്ങൾക്കായി പണം സ്വരൂപിക്കുന്നതിനായി ഏ.കെ.ജി യുടെ നിർദ്ദേശാനുസരണമാണ് ഈ നാടകം രചിക്കപ്പെട്ടത്.

## ഇതിവൃത്തം
ക്രിസ്തുവിനെ കൈയൊഴിയുന്ന പള്ളിവിട്ട്, തൊഴിലാളികൾക്കിടയിലേക്ക് ഇറങ്ങിച്ചെല്ലുന്ന വികാരിയുടെ കഥയാണ് നാടകം പറഞ്ഞത്.

## അവതരണം
കേരളത്തിൽനിന്നുള്ള  മുതിർന്ന എംപിമാർ, അന്ന് ലോക്സഭ പ്രതിപക്ഷനേതാവായിരുന്ന എ.കെ.ജിയുടെ പ്രേരണയിൽ ഡൽഹിയിൽ ഈ നാടകം അവതരിപ്പിച്ചു. 'മലയാളി തൊഴിലാളി സംഘടന' എന്ന സംഘടനയുടെ പേരിലായിരുന്നു അവതരണം.  കെ.സി. ജോർജ്, പി.ടി. പുന്നൂസ്, ഇമ്പിച്ചിബാവ, വി. പി. നായർ എന്നിവരോടൊപ്പം റോസ്കോട്ട് കൃഷ്ണപിള്ളയും നാടകത്തിൽ അഭിനയിച്ചു. 

## അവലംബം


വർഗ്ഗം:മലയാളനാടകങ്ങൾ
സീറോ ബാബു

മലയാള നാടക, സിനിമാ പിന്നണി ഗായകനാണ് സീറോ ബാബു എന്നറിയപ്പെട്ടിരുന്ന കെ.ജെ. മുഹമ്മദ് ബാബു. 80 വയസായിരുന്നു. കുടുംബിനി എന്ന ചിത്രത്തിന് വേണ്ടി ആദ്യമായി പാടി. അഭയദേവാണ് ഈ ചിത്രത്തിന്റെ സംഗീത സംവിധാനം നിർവഹിച്ചത്. സുബൈദ, അവൾ, ഇത്തിക്കരപ്പക്കി തുടങ്ങിയ ചിത്രങ്ങളിലും ബാബു പാടി. വിസ എന്ന ചിത്രത്തിൽ മമ്മൂട്ടിയും മോഹൻലാലും പാടി അഭിനയിച്ച, *സംഗതി കുഴഞ്ഞല്ലോ, തലയൊക്കെ കറങ്ങണൂ പടച്ചോനേ* എന്ന ഗാനവും ബാബുവിന്റെ ശബ്ദത്തിൽ പുറത്തിറങ്ങി.പോർട്ടർ കുഞ്ഞാലിയിൽ ശ്രീമൂലനഗരം വിജയന്റെ വരികൾക്കു ബാബുരാജ് സംഗീതം പകർന്ന ഗാനം, വണ്ടിക്കാരൻ ബീരാൻകാക്ക, ഭൂമിയിലെ മാലാഖ എന്ന ചിത്രത്തിലെ *മുണ്ടോൻ പാടത്തു കൊയ്ത്തിനു വന്നപ്പോ*,  എന്നിവയും പ്രശസ്ത ഗാനങ്ങളാണ്.

സത്യൻ അന്തിക്കാടിന്റെ ആദ്യചിത്രമായ കുറുക്കന്റെ കല്യാണം, ഫാസിലിന്റെ ചിത്രമായ മറക്കില്ലൊരിക്കലും എന്നീ സിനിമകളുടെ സംഗീതസംവിധായകനും സീറോ ബാബുവായിരുന്നു. ചില സിനിമകളിൽ അഭിനയിക്കുകയും ചെയ്തു.

അഞ്ചു സുന്ദരികൾ, മാടത്തെരുവി കൊലക്കേസ്, തോമാസ്ലീഹ, സിദ്ദിഖ്‌ലാൽ സംവിധാനം ചെയ്ത കാബൂളിവാലയിൽ പിറന്നൊരീ മണ്ണും എന്ന ഗാനം ആലപിക്കുന്ന ഗായകൻ, രണ്ടാം ഭാവത്തിലെ ഗസൽഗായകൻ. വിദേശത്തടക്കം നിരവധി വേദികളിൽ എല്ലാത്തരം ഗാനങ്ങളും പാടി.

## പേരിനു കാരണം
പിജെ ആന്റണിയുടെ 'ദൈവവും മനുഷ്യനും' എന്ന നാടകത്തിലെ ഗാനം 'ഓപ്പൺ സീറോ വന്നു കഴിഞ്ഞാൽ വാങ്ങും ഞാനൊരു മോട്ടോർ കാർ 'എന്ന ഗാനമാണ് കെജെ ബാബു എന്ന ഗായകനെ സീറോ ബാബു എന്നാക്കിയത്.
## അംഗീകാരങ്ങൾ
2005ൽ കേരള സംഗീത നാടക അക്കാഡമിയുടെ അവാർഡ് ലഭിച്ചു.

വർഗ്ഗം:മലയാളചലച്ചിത്രപിന്നണിഗായകർ
വർഗ്ഗം:മലയാളനാടക ഗായകർ
വർഗ്ഗം:കേരള സംഗീത നാടക അക്കാദമി പുരസ്കാരം ലഭിച്ചവർ
മഗാജിയ സിൽ‌ബർ‌ഫെൽഡ്

ഒരു ഫ്രഞ്ച്-നൈജീരിയൻ നടിയും ചലച്ചിത്ര സംവിധായികയുമാണ് **സാറാ മഗാജിയ സിൽ‌ബർ‌ഫെൽഡ്** (ജനനം: 30 ഓഗസ്റ്റ് 1996).
## ആദ്യകാലജീവിതം
ചലച്ചിത്ര സംവിധായിക റഹ്മതൗ കീറ്റയുടെയും ഫ്രഞ്ച് പത്രപ്രവർത്തകനായ അന്റോയിൻ സിൽബറിന്റെയും മകളാണ് സിൽബർഫെൽഡ്. പതിനൊന്നാമത്തെ വയസ്സിൽ സിൽ‌ബർ‌ഫെൽഡ് പ്രാദേശിക തിയേറ്ററിൽ അഭിനയിക്കാൻ തുടങ്ങി. ഫ്രാൻസിൽ വളർന്ന സിൽബർഫെൽഡ് ഗ്രീസ്, നൈഗർ, മാലി എന്നിവിടങ്ങളിൽ പതിവായി യാത്ര ചെയ്യുകയും ലോസ് ഏഞ്ചൽസിൽ മൂന്ന് വർഷം താമസിക്കുകയും ചെയ്തു.2011-ൽ ലാ ലിസിയർ എന്ന ചിത്രത്തിലൂടെയാണ് അവർ ചലച്ചിത്ര രംഗത്തെത്തിയത്.സിൽബർഫെൽഡ് 2013-ൽ ലീ സ്ട്രാസ്ബെർഗ് ഇൻസ്റ്റിറ്റ്യൂട്ടിലും 2014-ൽ പ്ലേ ഹൗസ് വെസ്റ്റ് റിപ്പർട്ടറി തിയേറ്ററിലും 2015-ൽ സൂസൻ ബാറ്റ്സൺ സ്റ്റുഡിയോയിലും അഭിനയം പഠിച്ചു.പതിനെട്ടാമത്തെ വയസ്സിൽ, തന്റെ ആദ്യ ഹ്രസ്വചിത്രം മി തേരെ എഴുതി സംവിധാനം ചെയ്തു. പൈപ്പർ ഡി പൽമ, റോക്സെയ്ൻ ഡിപാർഡിയു എന്നിവർ അഭിനയിച്ച റൈഡ് ഓർ ഡൈ സംവിധാനം ചെയ്യുകയും ചെയ്തു.

2016-ൽ, സിൽ‌ബർ‌ഫെൽ‌ഡ് തന്റെ അമ്മ സംവിധാനം ചെയ്തതും ആഫ്രിക്കൻ ഫണ്ടുകളിലൂടെ പൂർണമായും ധനസഹായം ലഭിച്ചതുമായ സിനിമ ദ വെഡ്ഡിംഗ് റിംഗിൽ ആദ്യമായി പ്രധാന കഥാപാത്രത്തെ അവതരിപ്പിച്ചു. ഫ്രാൻസിൽ പഠിക്കാൻ പോകുന്ന ഒരു യുവതി അഭിമാനകരമായ പശ്ചാത്തലത്തിലുള്ള ഒരു പുരുഷനുമായി പ്രണയത്തിലാകുന്ന കഥ പറയുന്ന ടിയ എന്ന കഥാപാത്രത്തെയാണ് സിൽ‌ബർ‌ഫെൽ‌ഡ് ഈ ചിത്രത്തിലൂടെ അവതരിപ്പിച്ചത്.സിൽ‌ബർ‌ഫെൽ‌ഡ് അഭിനയിച്ച അക്കാദമി അവാർഡ് ലഭിച്ച ആദ്യത്തെ നൈജീരിയൻ ചിത്രമായി ഈ ചിത്രം മാറി.2017-ൽ ഡാനി ഗ്ലോവർ അഭിനയിച്ച വാഗാബണ്ട്സ് എന്ന ഹ്രസ്വചിത്രം അവർ സംവിധാനം ചെയ്തു.അതേ വർഷം സിൽബർഫെൽഡ് സോർബോണിൽ നിന്ന് ഫിലോസഫിയിൽ ബിരുദം നേടി.  കോളേജ് പഠനകാലത്ത് അമേരിക്കൻ സിനിമകൾ കണ്ടാണ് അവർ ഇംഗ്ലീഷ് പഠിച്ചത്.

2019-ലെ ഫ്രിബോർഗ് അന്താരാഷ്ട്ര ചലച്ചിത്രമേളയിൽ ക്യൂറേറ്ററായി സേവനമനുഷ്ഠിച്ച അവർ ഇക്വിറ്റി ആന്റ് ഡൈവേഴ്സിറ്റി ഫോർ ചാർട്ടർ സ്പോൺസർ ചെയ്തു.സിൽ‌ബർ‌ഫെൽഡ് അമ്മയുടെ ഡോക്യുമെന്ററി അൽഅലസ്സി ... യുനെ ആക്ട്രിസ് ആഫ്രിക്കെയ്ൻ (2004) അവതരിപ്പിച്ചു. ഈ ഡോക്യുമെന്ററി നൈജീരിയൻ നടി സാലിക സൗലിയെ ആസ്പദമാക്കി ചിത്രീകരിച്ചിരിക്കുന്നു.

## അവലംബം

## പുറംകണ്ണികൾ
*Magaajyia Silberfeld at the Internet Movie Database

വർഗ്ഗം:1996-ൽ ജനിച്ചവർ
വർഗ്ഗം:നൈജീരിയൻ നടിമാർ
വിഴിഞ്ഞം ഭഗവതി ക്ഷേത്രം

തിരുവനന്തപുരം ജില്ലയിലെ തുറമുഖ പട്ടണമായ  വിഴിഞ്ഞത്ത് കടൽതീരത്തിനടുത്താണ് **വിഴിഞ്ഞം ഭഗവതി ക്ഷേത്രം** സ്ഥിതി ചെയ്യുന്നത്. വിഴിഞ്ഞത്തെ ഏറ്റവും പ്രധാനപ്പെട്ട ഒരു ദേവി ക്ഷേത്രമാണിത്. ഒമ്പതാം നൂറ്റാണ്ടിലാണ് ഗ്രാനൈറ്റ് കൊണ്ട് ഈ ദ്രാവിഡ ദേവാലയം നിർമ്മിച്ചതെന്ന് കരുതുന്നു. ചതുരാകൃതിയിലാണ് ഇതിന്റെ പ്ലാൻ. താഴികക്കുടമുണ്ട്. ക്ഷേത്രത്തിന്റെ അടിത്തറ, പൈലാസ്റ്ററുകൾ, കോണുകളിലെ തൂണുകൾ, പൂമുഖം, എൻ‌ടബ്ലേച്ചർ, റോൾ കോർണിസ് എന്നിവ കല്ലുകൊണ്ട് നിർമ്മിച്ചതാണ്. ചുവരുകളും സൂപ്പർ സ്ട്രക്ചറും ഇഷ്ടിക കൊത്തുപണികളാണ്. വൃത്താകൃതിയിലുള്ള ഗർഭഗൃഹവും (ശ്രീകോവിൽ) ചതുരാകൃതിയിലുള്ള ആകൃതിയിലാണ്, മുന്നിൽ ഒരു ചെറിയ പോർട്ടിക്കോ ഉണ്ട്. 

മുഖ്യ പ്രതിഷ്ഠ സപ്തമാതാക്കളിലെ വൈഷ്ണവി ദേവിയാണ്. വടക്ക് ദർശനമായി കുടികൊള്ളുന്നു. മഹാവിഷ്ണുവിന്റെ ശക്തിയും മഹാലക്ഷ്മി സ്വരൂപിണിയുമാണ് ഈ ഭഗവതി. ആരാധിച്ചാൽ സർവ ഐശ്വര്യമാണ് ഫലം എന്നാണ് വിശ്വാസം. പ്രസിദ്ധമായ ജമ്മു കശ്മീർ വൈഷ്ണോ ദേവി ക്ഷേത്രത്തിലെ മുഖ്യ പ്രതിഷ്ഠ ഈ ഭഗവതിയാണ്. ബ്രാഹ്മി, വൈഷ്ണവി, മഹേശ്വരി, ഇന്ദ്രാണി, വാരാഹി പഞ്ചമി, കൗമാരി, ചാമുണ്ഡി എന്നി ഏഴ് ദേവിമാരാണ് സപ്തമാതാക്കൾ എന്നറിയപ്പെടുന്നത്. സർവേശ്വരിയായ  ആദിപരാശക്തിയുടെ ഏഴ് ഭാവങ്ങൾ ആണിവ എന്നാണ് വിശ്വാസം. തുല്യ പ്രാധാന്യത്തോടെ പരമശിവൻ ഇവിടെ പ്രതിഷ്ഠിക്കപ്പെട്ടിരിക്കുന്നു. പടിഞ്ഞാറു അഭിമുഖമായി ഗണപതി, വീരഭദ്രൻ എന്നിവരാണ് ഉപദേവ  പ്രതിഷ്ഠകൾ.

തിരുപ്പൂരിലെയും കാളിയപട്ടിയിലെയും പുതുക്കോട്ടയിലെയും സമകാലിക ചോള ആരാധനാലയങ്ങൾക്കു സമാനമാണ്  ഈ ക്ഷേത്രം.  ദക്ഷിണേന്ത്യയിലെ ചതുരാകൃതിയിലുള്ള മറ്റ് ആരാധനാലയങ്ങളുടേതിന് സാമ്യമുണ്ട്. ഈ ക്ഷേത്രം സപ്ത മാതാക്കൾക്ക്‌ സമർപ്പിച്ചിരിക്കുന്നതായിട്ടാണ് സങ്കൽപം. മുഖ്യ പ്രതിഷ്ഠ ഭഗവതി ആണെങ്കിലും ശിവനും തുല്യ പ്രാധാന്യം ആണിവിടെ. ഭഗവതി  വടക്കോട്ടും ശിവൻ പടിഞ്ഞാറോട്ടും ദർശനം ആയിട്ടാണ് പ്രതിഷ്ഠ ചെയ്തിരിക്കുന്നത്. കൂപക്കര മഠത്തിന്റെ ഉടമസ്ഥതയിലുള്ളതായിരുന്നു ഈ ക്ഷേത്രം. 

## സംരക്ഷിത സ്മാരകം
1968 ലെ കേരള പ്രാചീന സ്മാരക പുരാവസ്തു സങ്കേത പുരാവശിഷ്ട ആക്ടിന്റെയും അതിന്റെ ചട്ടങ്ങളുടെയും അടിസ്ഥാനത്തിൽ പുരാവസ്തു വകുപ്പ് സംരക്ഷിത സ്മാരകമായി പ്രഖ്യാപിച്ച് പരിപാലിച്ചു വരുന്ന സ്ഥാപനമാണിത്. 
## അവലംബം


വർഗ്ഗം:കേരള പുരാവസ്തുവകുപ്പിന്റെ സംരക്ഷിത സ്മാരകങ്ങളുടെ പട്ടികയിലുള്ളവ
വർഗ്ഗം:തിരുവനന്തപുരം ജില്ലയിലെ ക്ഷേത്രങ്ങൾ
റോസ്കോട്ട് കൃഷ്ണപിള്ള

മലയാളത്തിലെ ഒരു ശാസ്ത്രസാഹിത്യകാരനും 'യോജന'മാസിക മലയാളം പതിപ്പിന്റെ സ്ഥാപകപത്രാധിപരായിരുന്നു **റോസ്‌കോട്ട് കൃഷ്ണപിള്ള** (ജീവിതകാലം: 26 ജൂൺ 1927 : 20 ഒക്ടോബർ 2020). സി.വി. രാമൻപിള്ളയുടെ പൗത്രനായിരുന്നു ഇദ്ദേഹം. ശാസ്ത്രവുമായി ബന്ധപ്പെട്ട നിരവധി പുസ്തകങ്ങൾ രചിച്ചിട്ടുണ്ട്. 'വാടാമല്ലി', 'ശാസ്ത്രശില്പികൾ (കഥകൾ), 'പക്ഷിനിരീക്ഷണം', 'ലോകത്തിന്റെ മുഖച്ഛായ മാറ്റിയ കണ്ടുപിടിത്തങ്ങൾ' (വിവർത്തനം) എന്നിവയാണ് പ്രധാന കൃതികൾ.  ഓൾ ഇന്ത്യ റേഡിയോയിൽ കേരളത്തിൽ നിന്നുള്ള ന്യൂസ് റീഡറും പ്രക്ഷേപകനുമായിരുന്നു ഇദ്ദേഹം.

## ജീവിതരേഖ
സി.വി. രാമൻപിള്ളയുടെ മകൾ ഗൗരിയമ്മയുടെയും പത്രപ്രവർത്തുകനും എഴുത്തുകാരനുമായ എ.ആർ. പിള്ളയുടെയും മകനായി 1927 ജൂൺ 26 ന് ജനിച്ചു. ഡൽഹി ആകാശവാണിയിൽ മലയാള വിഭാഗം എഡിറ്ററായിരുന്നു. വിവരപ്രക്ഷേപണ മന്ത്രാലയത്തിന്റെ വിവിധ മാധ്യമ യൂണിറ്റുകളിൽ സേവനമനുഷ്ഠിച്ചു. കേന്ദ്ര ഗവണ്മെ്ന്റിവന്റെു കീഴിൽ വരുന്ന പബ്ളിക്കേഷൻ ഡിവിഷൻ പ്രസിദ്ധീകരണമായ 'യോജന'മാസിക മലയാളം പതിപ്പിന്റെി സ്ഥാപകപത്രാധിപരായിരുന്നു. പ്രസ് ഇൻഫർമേഷൻ ബ്യൂറോയിൽ ഇൻഫർമേഷൻ ഓഫീസർ, കേരള സാഹിത്യ അക്കാദമിയുടെ നിർവാഹക സമിതി അംഗം എന്നീ നിലകളിലും പ്രവർത്തിച്ചു. 
ഭാര്യ: കെ.ആർ ഹേമകുമാരി. മക്കൾ: രാധിക പിള്ള, ദേവിക പിള്ള, ഗിരീഷ് ചന്ദ്രൻ.
## ഔദ്യോഗികജീവിതം

ഇന്ത്യൻ ഇൻഫർമേഷൻ സർവീസിൽ പ്രവേശിച്ച അദ്ദേഹം ഇന്ത്യാ ഗവൺമെന്റിന്റെ പ്രക്ഷേപണ മന്ത്രാലയത്തിന് കീഴിലുള്ള വിവിധ മാധ്യമ യൂണിറ്റുകളിൽ സേവനമനുഷ്ഠിച്ചു. പിന്നീട് ഓൾ ഇന്ത്യ റേഡിയോ ദില്ലിയിലെ റീജിയണൽ ലാംഗ്വേജ് ഡിവിഷനിൽ ന്യൂസ് എഡിറ്ററായി ഡെപ്യൂട്ടേഷനിൽ നിയമിക്കപ്പെട്ട അദ്ദേഹത്തെ ഡെൽഹി സ്റ്റേഷനിൽ നിന്നുള്ള മലയാളം വാർത്ത വായിക്കാനും ചുമതലപ്പെടുത്തുകയുണ്ടായി.  ഭാരത സർക്കാരിൻറെ പബ്ലിക്കേഷൻ ഡിവിഷന് കീഴിലുള്ള പ്രസിദ്ധീകരണമായ യോജനയുടെ മലയാള പതിപ്പിന്റെ സ്ഥാപക പത്രാധിപരായിരുന്ന അദ്ദേഹം, പ്രസ് ഇൻഫർമേഷൻ ബ്യൂറോയിലെ ഇൻഫർമേഷൻ ഓഫീസറായും കേരള സാഹിത്യ അക്കാദമിയുടെ എക്സിക്യൂട്ടീവ് കമ്മിറ്റി അംഗമായും പ്രവർത്തിച്ചു. 

## സാഹിത്യത്തിനുള്ള സംഭാവനകൾ

യോജനയിൽ എഴുതിയ ശാസ്ത്രീയ ലേഖനങ്ങൾ വളരെയധികം ശ്രദ്ധിക്കപ്പെട്ടു. നിരവധി ശാസ്ത്രീയ പദങ്ങളുടെ കൃത്യമായ വിവർത്തനങ്ങൾ അവതരിപ്പിച്ച  ഇംഗ്ലീഷ്-മലയാളം സയൻസ് നിഘണ്ടുവും ശ്രദ്ധേയമായിരുന്നു. കുട്ടികൾക്കായി തയ്യാറാക്കപ്പെട്ട ഒരു സചിത്ര വിജ്ഞാനകോശം, സി.വി. രാമൻ‌പിള്ളയുടെ കൃതികളെ അടിസ്ഥാനപ്പെടുത്തി നിർമ്മിച്ച ഒരു നിഘണ്ടു, ചാന്ദ്ര ദൗത്യത്തെക്കുറിച്ചുള്ള പ്രബന്ധങ്ങളുടെ ശേഖരം, പക്ഷിനിരീക്ഷണത്തെക്കുറിച്ചുള്ള ഒരു പുസ്തകം, ശാസ്ത്രലേഖനങ്ങളുടെ  സമാഹാരമായ വാടാമല്ലി, 'ലോകത്തിന്റെ മുഖം മാറ്റിയ കണ്ടെത്തലുകൾ' (വിവർത്തനം) തുടങ്ങിയവ അദ്ദേഹത്തിന്റെ പ്രധാന കൃതികളിൽ ഉൾപ്പെടുന്നു. 

സി.വി. രാമൻപിള്ള മെമ്മോറിയൽ നാഷണൽ ഫൗണ്ടേഷൻ എന്ന സംഘടനയുടെ അമരക്കാരനായിരുന്നു. ശാസ്തമംഗലത്തെ വീട്ടിൽ സി.വി.രാമൻപിള്ളയുമായി ബന്ധപ്പെട്ട ഒട്ടനവധി രേഖകളുടെ ഒരു വിസ്മയശേഖരവും അദ്ദേഹം ഒരുക്കിയിരുന്നു. 

## ബഹുമതികൾ

ഹാർവാണ്ട് യൂണിവേഴ്സിറ്റി ഫെലോഷിപ്പ്  ലഭിച്ചിട്ടുണ്ടായിരുന്നു.

## പുസ്തകങ്ങൾ
വാടാമല്ലി, ശാസ്ത്രശിൽപികൾ (കഥകൾ), ചിൽറൻസ് ഇല്ലുസ്‌ട്രേറ്റഡ് സയൻസ് ഡിക്ഷണറി, പക്ഷി നിരീക്ഷണം, ലോകത്തിന്റെ മുഖച്ഛായ മാറ്റിയ കണ്ടുപിടിത്തങ്ങൾ (വിവർത്തനം), കുട്ടികൾക്കുള്ള ശാസ്ത്രവിജ്ഞാനകോശം, സി.വി. രാമൻപിള്ളയുടെ കൃതികളെ ആസ്പദമാക്കിയുള്ള ശബ്ദകോശം, ചാന്ദ്രദൗത്യത്തെക്കുറിച്ചുള്ള ഇംഗ്ലീഷ് ശാസ്ത്രലേഖന സമാഹാരം, മലയാളം ശാസ്ത്രനിഘണ്ടു മുതലായവ റോസ്കോട്ടിന്റെ പ്രധാന കൃതികളാണ്.

## അവലംബം

വർഗ്ഗം:ശാസ്ത്ര എഴുത്തുകാർ
ബിൽ ആൻഡ് മെലിൻഡ ഗേറ്റ്സ് ഫൗണ്ടേഷൻ

അമേരിക്കൻ കമ്പനിയായ മൈക്രോസോഫ്റ്റിന്റെ സ്ഥാപകൻ ബിൽ ഗേറ്റ്സ്, ഭാര്യ മെലിൻഡ, സുഹൃത്ത് വാറൻ ബഫെറ്റ് എന്നിവർ നേതൃത്വം നൽകുന്ന ഒരു അമേരിക്കൻ സ്വകാര്യ ഫൗണ്ടേഷനാണ് **ബിൽ ആൻഡ് മെലിൻഡ ഗേറ്റ്സ് ഫൗണ്ടേഷൻ**. ലോപിച്ച് ബിൽഗേറ്റ്സ് ഫൗണ്ടേഷൻ എന്നും വിളിക്കുന്നു. വാഷിംഗ്ടണിലെ സിയാറ്റിൽ ആസ്ഥാനമായി 2000-ൽ പ്രവർത്തനമാരംഭിച്ച ഇത് 46.8 ബില്യൺ ഡോളർ ആസ്തി കൈവശമുള്ള ലോകത്തിലെ ഏറ്റവും വലിയ സ്വകാര്യ ഫൗണ്ടേഷനായി റിപ്പോർട്ട് ചെയ്യപ്പെടുന്നു. പ്രധാനമായും വൈദ്യരംഗം, ദാരിദ്ര്യ നിർമ്മാർജ്ജനം, വിദ്യാഭ്യാസവികസനം, വിവരസാങ്കേതികവിദ്യ എന്നീ മേഖലകളിലാണ് ഈ ഫൗണ്ടേഷൻ പ്രാഥമികമായി പ്രവർത്തിക്കുന്നത്. 

## അവലംബം
റഹ്മതൗ കീറ്റ

നൈജീരിയൻ പത്രപ്രവർത്തകയും, എഴുത്തുകാരിയും, ചലച്ചിത്ര സംവിധായികയും ആണ് **റഹ്മതൗ കീറ്റ.** അസ്സിയറ്റ് ആംഗ്ലൈസിനായി അവർക്ക് അത്യധികം ആദരിക്കപ്പെട്ട 7 ഡി'ഓർ അവാർഡും അവരുടെ ആദ്യ ചലച്ചിത്രമായ അൽലീസ്സിക്ക് സോജർനർ ട്രൂത്ത് അവാർഡും ലഭിച്ചു.

## ജീവിതവും കരിയറും
സഹേലിന്റെ മകളായ റഹ്മതൗ കീറ്റ പശ്ചിമാഫ്രിക്കയിലെ ഒരു ഭൂപ്രദേശമായ നൈജറിൽ ആണ് ജനിച്ചത്. ഏറ്റവും പഴയ രാജവംശമായ സുന്ദജാത കീറ്റയുടെ പിൻഗാമിയാണ് അവർ. പാരീസിൽ തത്ത്വശാസ്ത്രവും ഭാഷാശാസ്ത്രവും പഠിച്ച ശേഷം കീറ്റ ഫ്രാൻസിൽ ഔദ്യോഗിക ജീവിതം ആരംഭിച്ചു. ഒരു സിനിമാ സംവിധായകനാകുന്നതിനുമുമ്പ്, യൂറോപ്യൻ ടിവി ചാനലുകളുടെ പത്രപ്രവർത്തകയെന്ന നിലയിൽ അവർ സ്വയം ഒരു പേര് ഉണ്ടാക്കി.

അവർ ഹ്രസ്വചിത്രങ്ങൾ സംവിധാനം ചെയ്യുകയും ടിവി പരമ്പര ഫെംസ് ഡി അഫ്രിക്യു (ആഫ്രിക്കയിൽ നിന്നുള്ള സ്ത്രീകൾ) (26 x 26 മിനിറ്റ് എപ്പിസോഡുകൾ - 1993-1997),  ആഫ്രിക്കയിലെ ദേശീയ ചാനലുകളിൽ പ്രദർശിപ്പിക്കുകയും ചെയ്യുന്നു. സുഹൃത്തുക്കളോടൊപ്പം, റഹ്മതൗ കീറ്റ  *സോൺ‌റെ എമ്പയർ പ്രൊഡക്ഷൻസ്* ആരംഭിച്ചു. 2005-ൽ ആഫ്രിക്കൻ സിനിമയുടെ മുൻഗാമികളിലൊരാളായ സലിക സൗലിയെക്കുറിച്ചുള്ള അവരുടെ ആദ്യ ചലച്ചിത്രം *അൽലീസ്സി* കാൻസ് ചലച്ചിത്രമേളയിൽ തിരഞ്ഞെടുക്കപ്പെടുകയും സോജർനർ ട്രൂത്ത് അവാർഡ് നേടുകയും ചെയ്തു. ഫിൻ‌ഫായിലെ മോൺ‌ട്രിയലിൽ‌ മികച്ച ഡോക്യുമെന്ററി അവാർഡ്, കാൻ‌സിലെ സോജർ‌നർ‌ ട്രൂത്ത് അവാർഡ് എന്നിവ പോലുള്ള നിരവധി അവാർ‌ഡുകൾ‌ അൽ‌ലീസ്സിക്ക് ലഭിച്ചു. 

പനാഫ്രിക്കൻ അസോസിയേഷൻ ഫോർ കൾച്ചറിന്റെ (ASPAC) സ്ഥാപകാംഗമാണ് കീറ്റ. Zin’naariyâ! (ദി വെഡ്ഡിംഗ് റിംഗ്) അവരുടെ ഏറ്റവും പുതിയ ചിത്രമാണ്. 91-ാമത് അക്കാദമി അവാർഡുകളിൽ മികച്ച വിദേശ ഭാഷാ ചിത്രത്തിനുള്ള നൈജീരിയൻ ചിത്രമായി ഈ ചിത്രം തിരഞ്ഞെടുക്കപ്പെട്ടു.

മകളായ മഗാജിയ സിൽ‌ബർ‌ഫെൽഡ് ഒരു നടിയും സംവിധായികയുമാണ്.

## അവലംബം

വർഗ്ഗം:നൈജീരിയൻ ചലച്ചിത്ര സംവിധായകർ
ഹാഷിം അബ്ബാസ്

മലയാള പാട്ടുകൾ ആലപിക്കുന്ന അറബ് ഗായകൻ ആണ് ഹാഷിം അബ്ബാസ്. കലാഭവൻ മണിയുടെ നാടൻ പാട്ടുകളുടെ ആരാധകനാണ് ഹാഷിം അബ്ബാസ് . മലയാളത്തിൽ സിനിമയിലും ആൽബങ്ങളിലുമൊക്കെ ഹാഷിം അബ്ബാസിൻറെ സാന്നിധ്യമുണ്ട്https://timesofindia.indiatimes.com/entertainment/malayalam/movies/news/arab-singer-hashim-abbas-debuts-as-hero-in-mwood/articleshow/69902932.cms. മലയാളികളോട് പ്രത്യേക ഇഷ്ടം സൂക്ഷിക്കുന്ന ഈ അറബ് യുവാവ് കേരള കലാ സാംസ്‌കാരിക വേദിയുടെ സൗദി കിഴക്കൻ പ്രവിശ്യാ ചീഫ് പാട്രൺ കൂടിയാണ്. മലയാളസിനിമകളിലും ആൽബങ്ങളിലും ഇദ്ദേഹത്തിന്റെ സാന്നിധ്യമുണ്ട്.

## അവലംബം

*https://www.kairalinewsonline.com/2020/08/27/343011.html
*https://www.manoramaonline.com/global-malayali/gulf/2020/08/16/saudi-singer-hashim-abbas-indian-independence-day.html
ആണ്ടിപ്പട്ടി

തമിഴ്നാട്ടിലെ തേനി ജില്ലയിൽ സ്ഥിതി ചെയ്യുന്ന ഒരു ചെറുപട്ടണമാണ് **ആണ്ടിപ്പട്ടി**. ജന്തു-സസ്യജാലങ്ങളാൽ സമൃദ്ധമായ വൈഗൈ നദിയുടെ തീരത്താണ് ഈ ചെറുപട്ടണം സ്ഥിതിചെയ്യുന്നത്. മലനിരകളാൽ ചുറ്റപ്പെട്ട ഒരു താഴ്‌വാര പ്രദേശമാണിത്. പ്രധാന വരുമാന മാർഗം കൃഷിയാണ്; അതോടൊപ്പം കൈത്തറി-നെയ്ത്തു ശാലകൾ പട്ടണത്തിലുടനീളമുണ്ട്. തേനി, മധുര, കമ്പം, നടുക്കോട്ടൈ, ഗൂഡല്ലൂർ എന്നിവയാണ് ഏറ്റവും അടുത്ത പ്രധാന സ്ഥലങ്ങൾ. ആണ്ടിപ്പട്ടി ബ്ലോക്ക് പഞ്ചായത്തിൽ 30 വില്ലേജ് പഞ്ചായത്തുകൾ ഉൾപ്പെടുന്നു. തമിഴ്നാട്ടിലെ മുൻമുഖ്യമന്ത്രിമാരായ എം.ജി. രാമചന്ദ്രൻ, ജയലളിത എന്നിവരുടെ മണ്ഡലമായതിനാൽ ഈ ചെറുപട്ടണം വളരെ പ്രശസ്തമാണ്. 
ഗ്രാമീണ ആരോഗ്യ പരിപാലനത്തിനും സ്ത്രീകളുടെ വികസനത്തിനും ശാക്തീകരണത്തിനും വേണ്ടി ആരോഗ്യ അഗം എന്ന സർക്കാരിതര സംഘടന ഇവിടെ പ്രവർത്തിക്കുന്നു. 
തമിഴ്നാട്ടിലെ പ്രധാന ജലസംഭരണിയായ വൈഗൈ അണക്കെട്ട് ആണ്ടിപ്പട്ടിയിൽ നിന്നും ഏഴു കിലോമീറ്റർ ദൂരെ സ്ഥിതി ചെയ്യുന്നു.

## അവലംബം

വർഗ്ഗം:തമിഴ്നാട്ടിലെ പട്ടണങ്ങൾ
ഇരുനിലംകോട് ശിവക്ഷേത്രം

തൃശൂർ ജില്ലയിലെ മുള്ളൂർക്കര പഞ്ചായത്തിലാണ് **ഇരുനിലംകോട് ശിവക്ഷേത്രം** സ്ഥിതി ചെയ്യുന്നത്.  എട്ട് - ഒൻപത് നൂറ്റാണ്ടുകളിലായാണ് ഈ ക്ഷേത്രത്തിന്റെ നിർമ്മിതി.  ക്ഷേത്രം സ്ഥിതി ചെയ്യുന്ന ഗുഹയുടെ മുകളിലുള്ള പാറയിൽ കരിങ്കലുകൾ കൊണ്ട് നിർമ്മിക്കപ്പെട്ട ഏഴുമുനിയറകളിൽ ഒരെണ്ണം മാത്രമേ ഇപ്പോൾ അവശേഷിക്കുന്നുള്ളു. അക്ഷമാല, ഡമരു, ദണ്ഡ്, പരശ് എന്നിവ ധരിച്ച ദക്ഷിണാമൂർത്തിയാണ് ഇരുനിലംകോട്ടെ പ്രതിഷ്ഠ. വലതുകാൽ ഇടത്തുകാലിന്മേൽ കേറ്റിവച്ചിരിക്കുന്ന വിധത്തിലാണ് ശില്പം. നീണ്ടുരുണ്ട ജടാമകുടവും വിരിഞ്ഞ മാറും പേരിനുമാത്രം അലംകൃതമായ കൈകാലുകളും ശില്പത്തിന്റെ പ്രത്യേകതയാണ്.പ്രധാനവിഗ്രഹത്തിനു പിന്നിലായി ശിവഭൂതഗണത്തിന്റെ ഒരു നിരതന്നെ ശില്പങ്ങളുടെ രൂപത്തിൽ ഉണ്ട്. കൂടാതെ, സ്വയംഭൂവായ ഒരു ശിവലിംഗവും സാളഗ്രാമവും ഇവിടെ പ്രതിഷ്ഠകളായുണ്ട്. സുബ്രഹ്മണ്യൻ, ഗണപതി, അയ്യപ്പൻ, ഭഗവതി, നാഗദൈവങ്ങൾ, ബ്രഹ്മരക്ഷസ്സ് എന്നീ ഉപദേവതകളുമുണ്ട്.

ചേമ്പ്, ചേന, കിഴങ്ങ് തുടങ്ങി ഈ പ്രദേശത്തുണ്ടാകുന്ന എന്തും ഇരുനിലംകോട് ക്ഷേത്രത്തിൽ നേദിക്കണമെന്ന വിശ്വാസവുമുണ്ട്. പഴയകാലത്ത് ഇവിടെ പൂജാരിയുണ്ടായിരുന്നില്ല. ആളുകൾ നേരിട്ട് നേദിക്കുകയായിരുന്നു പതിവ്. വയറുവേദനയുണ്ടായാൽ മരം കൊണ്ടോ മണ്ണുകൊണ്ടോ ഉള്ള ആമ, മത്സ്യം, തേൾ, പഴുതാര എന്നിവ നിർമ്മിച്ച് ഇവിടെ സമർപ്പിച്ചാൽ രോഗം മാറുമെന്നാണ് വിശ്വാസം. തുലാമാസത്തിലെ വെളുത്തപക്ഷ ഷഷ്ഠിക്കാണ് ഉത്സവം.

## സംരക്ഷിത സ്മാരകം
1966 മുതൽ പുരാവസ്തു വകുപ്പ് സംരക്ഷിത സ്മാരകമായി പ്രഖ്യാപിച്ച് പരിപാലിച്ചു വരുന്ന സ്ഥാപനമാണിത്.
## അവലംബം


വർഗ്ഗം:കേരളത്തിലെ ഗുഹാക്ഷേത്രങ്ങൾ
വർഗ്ഗം:തൃശ്ശൂർ ജില്ലയിലെ ക്ഷേത്രങ്ങൾ
വർഗ്ഗം:കേരള പുരാവസ്തുവകുപ്പിന്റെ സംരക്ഷിത സ്മാരകങ്ങളുടെ പട്ടികയിലുള്ളവ
വർഗ്ഗം:കേരളത്തിലെ ശിവക്ഷേത്രങ്ങൾ
ഭജന പരുലകേല

ത്യാഗരാജസ്വാമികൾ സുരുട്ടിരാഗത്തിൽ ചിട്ടപ്പെടുത്തിയ ഒരു കൃതിയാണ് **ഭജന പരുലകേല**. 

## വരികൾ
### പല്ലവി
ഭജന പരുലകേല ദണ്ഡപാണി
ഭയമു മനസാ രാമ 

### അനുപല്ലവി
അജരുദ്ര സുരേശുലകായാ
സ്ഥാനമൊസംഗു രാമ 

### ചരണം
അണ്ഡ കോട്‌ലു നിണ്ഡിന കോ-
ദണ്ഡ പാണി മുഖമുനു ഹൃദ്-
പുണ്ഡരീകമുന ജൂചി പൂജ സൽപുചു
നിണ്ഡു പ്രേമതോ കരംഗു നിഷ്കാമുലകു വര വേ-
ദണ്ഡപാലു ദാസുഡൈന
ത്യാഗരാജു സേയു രാമ

## അർത്ഥം
രാമന്റെ നാമം ഭജിക്കുന്നവർ യമനെ ഭയക്കേണ്ടതുണ്ടോ മനസേ?
## അവലംബം

## പുറത്തേക്കുള്ള കണ്ണികൾ
* [[ഐശ്വര്യ വിദ്യ രഘുനാഥ്] ആലപിച്ചത്]
* [[ഐശ്വര്യ വിദ്യ രഘുനാഥ്] ആലപിച്ചത്] 

വർഗ്ഗം:ത്യാഗരാജസ്വാമികൾ ചിട്ടപ്പെടുത്തിയ കൃതികൾ
വർഗ്ഗം:സുരുട്ടി രാഗത്തിൽ ചിട്ടപ്പെടുത്തിയ കൃതികൾ
സാലിക സൗലി

നൈജീരിയൻ അഭിനേത്രിയായ **സാലിക സൗലി** (ജനനം: 1947), ആദ്യത്തെ ഉപ-സഹാറൻ ചലച്ചിത്ര നടിയും,   ആഫ്രിക്കൻ സിനിമയിലെ മുൻ‌നിര നടിമാരിൽ ഒരാളും ആണ്.
## ജീവിതം
19 വയസ്സുള്ളപ്പോൾ സലിക 1966-ൽ മൗസ്തഫ അലസാനെയുടെ ലെ റിട്ടോർ ഡി'അൺ അവെൻച്വിയർ എന്ന സിനിമയിൽ പ്രധാന കഥാപാത്രത്തെ അവതരിപ്പിച്ചു. അവർ പിന്നീട് അഭിനയിച്ച ചിത്രങ്ങൾ ഔമാറോ ഗണ്ട സംവിധാനം ചെയ്ത കബാസ്കാബോ (1968), ലെ വാസോ പോളിഗെയിം (1971), സാസ്റ്റെയ്ൻ (1972), എൽ എക്സൈൽ (1980) എന്നിവയായിരുന്നു. മൗസ്തഫ അലസാനെയുടെ വിമൻ കാർ വില്ലാസ് മണി (1972), യെയോ കൊസോളോവയുടെ പെറ്റാൻക്വി (1983), ജിംഗാരെ മാഗയുടെ ഔബ് നോയർ (1983) എന്നിവയിലും അവർ അഭിനയിച്ചു.

1980 മുതൽ നൈജീരിയൻ ചലച്ചിത്ര വ്യവസായം ക്ഷയിച്ചു. റഹ്മതൗ കീറ്റയുടെ 2004-ലെ ഡോക്യുമെന്ററി അൽ'ലെസിയിൽ ഒരു ആഫ്രിക്കൻ നടി സലികയുടെ വേഷം അവതരിപ്പിക്കുന്നു.കീറ്റ സലികയുടെ സിനിമ നിർമ്മിക്കുമ്പോഴേക്കും, സലികയും അവരുടെ നാല് മക്കളും ഭക്ഷണമോ വെള്ളമോ ഇല്ലാതെ നിയാമിയിലെ രണ്ട് മുറികളുള്ള ഒരു വീട്ടിലായിരുന്നു താമസിച്ചിരുന്നത്. 2000-ൽ കുടിയേറാൻ നിർബന്ധിതയായ സാലിക ഇപ്പോൾ യൂറോപ്പിൽ ഒരു വേലക്കാരിയായി ജോലി ചെയ്യുന്നുവെന്ന വിവരത്തോടെയാണ് ചിത്രം അവസാനിക്കുന്നത്.

## അവലംബം

## കൂടുതൽ വായനയ്ക്ക്
* Aly N'keury N'daw, 'Zalika, star des films nigériens / Zalika: star of Niger films', *Ecrans d'Afrique* / *African Screen*, Vol. 2, No. 5-6 (1993), pp.28-31.

## പുറംകണ്ണികൾ
* 

വർഗ്ഗം:നൈജീരിയൻ നടിമാർ
വർഗ്ഗം:1947-ൽ ജനിച്ചവർ